**Instrument for Pre-Accession Assistance (IPA II) 2014-2020**

**COVID Complementary measure - Support to SME in Montenegro**

FWC SIEA 2018

Lot 2 Infrastructure, sustainable growth and jobs

EuropeAid/138778/DH/SER/Multi

Specific Contract 300035734 - SIEA-2018-11302

Component 4

Programme of Rural Tourism Development

2023-2025

DRAFT

January 2023

|  |  |  |
| --- | --- | --- |
|  |

|  |
| --- |
|  TiEG |

 |
| An EU funded project managed by | Project implemented by |
| the EU Delegationin Montenegro | TRANSPORT & INFRASTRUCTUREEXPERTISE GROUP |

**COVID Complementary measure - Support to SME in Montenegro**

Specific Contract 300035734 - SIEA-2018-11302

|  |
| --- |
| **DISCLAIMER**This programme has been prepared with the financial assistance of the European Commission. The views expressed herein are those of the consultants and therefore in no way reflect the official opinion of the European Commission. |

|  |  |
| --- | --- |
| **Report prepared by** | **Contractor´s name and address** |
| Mr. Marin Kukoč, PhDTL - Iskra Danailova | TRANSPORT & INFRASTRUCTUREEXPERTISE GROUP EZHZ (TIEG)Mr Michel Doumont, Project DirectorDlhá 38, SK90031 Stupava, Slovak RepublicTel. +421 (0)903 294 937Fax : +421 (0)2 64 360 171E-mail : m.doumont@tieg-eeig.eu  |

**Sadržaj**

[1. UVOD 3](#_Toc127953067)

[2. STRATEŠKI I INSTITUCIONALNI OKVIR 4](#_Toc127953068)

[2.1. Strateški okvir 4](#_Toc127953069)

[2.2. Institucionalni okvir 5](#_Toc127953070)

[3. DEFINICIJA RURALNOG TURIZMA 8](#_Toc127953071)

[3.1. Ruralni turizam u EU 9](#_Toc127953072)

[3.2. Ruralni turizam u Crnoj Gori 10](#_Toc127953073)

[3.2.1. Postignuti rezultati implementacije Programa razvoja ruralnog turizma 2019. – 2021. (2022.) 12](#_Toc127953074)

[3.2.2. Analiza ponude 14](#_Toc127953075)

[3.2.3. Analiza tražnje 15](#_Toc127953076)

[3.2.4. Kreiranje i upravljanje ponudom 16](#_Toc127953077)

[4. SWOT 18](#_Toc127953078)

[5. IDENTIFIKACIJA POTREBA 23](#_Toc127953079)

[6. OPERATIVNI CILJEVI I INDIKATORI 26](#_Toc127953080)

[7. AKCIONI PLAN 2023. – 2025. 37](#_Toc127953081)

[8. MONITORING, EVALUACIJA I IZVJEŠTAVANJE 42](#_Toc127953082)

[9. ANEKSI 44](#_Toc127953083)

[9.1. Aneks 1 – RASPOLOŽIVI EU FONDOVI ZA INVESTICIJE U RURALNI TURIZAM 44](#_Toc127953084)

[9.2. Aneks 2 Iskustva iz razvijenih EU destinacija ruralnog turizma 48](#_Toc127953085)

[9.3. Aneks 3 – rezultati ankete o popunjenosti objekata ruralnog turizma 55](#_Toc127953086)

[9.4. Aneks 4 - popis aktivnosti koje se preduzele opštine 60](#_Toc127953087)

**Lista Skraćenica**

|  |  |
| --- | --- |
| BDP | Bruto društveni proizvod |
| EU | Evropska unija |
| IFAD | Međunarodni fond za razvoj poljoprivrede |
| IPARD | Pretpristupni fond za ruralni razvoj |
| LAG | Lokalna akciona grupa |
| LTO | Lokalna turistička organizacija |
| MERT | Ministarstvo ekonomskog razvoja i turizma |
| MPŠV | Ministarstvo poljoprivrede, šumarstva i vodoprivrede |
| NPCG | Nacionalni parkovi Crne Gore |
| NTO CG | Nacionalna turistička organizacija Crne Gore |
| NVO | Nevladine organizacije |
| PRRT | Program razvoja ruralnog turizma |
| UNWTO | Svjetska turistička organizacija |

# UVOD

Turizam u Crnoj Gori ima strateški značaj za ekonomiju. U periodu do pojave pandemije COVID-19, svojim direktnim i multiplikativnim efektima na ostale privredne grane, turizam je generisao 25-30% BDP-a, u istom nivou doprinosio je i ukupnoj zaposlenosti, dok je sa više od 50% učestvovao u izvozu.

Nakon, nikada ranije zabilježenog pada turističkog prometa u 2020. godini, kako na globalnom, tako i na nivou Crne Gore, proces oporavka turističkog poslovanja tokom 2021. godine.

Očekivanja su bila, da će 2022. godina da bude godina stabilizacije turističkih tokova, što se nije desilo usled nove krize koja je zadesila turizam, a ogleda se u geopolitičkim turbulencijama i ratnim dešavanjima između Rusije i Ukrajine.

Ipak, i u takvim okolnostima, sektor turizma je pokazao svoju specifičnost, a to je da relativno uspješno odolijeva i najvećim „udarcima“ kako na strani ponude tako i na strani tražnje. Naime, potreba i želja za putovanjima su u biti čovjeka, pa se, nakon perioda stagnacije, tražnja za turističkim proizvodom ponovo javila i rezultirala je reaktiviranjem turističke ponude.

U nastojanjima da se na što efikasniji način ublaže negativni efekti pomenutih, ali i eventualnih novih kriznih dešavanja, Vlada je u martu 2022. godine usvojila Strategiju razvoja turizma Crne Gore 2022-2025. godine s Akcionim planom.

Shodno novoj realnosti, Strategijom je prepoznata potreba za održivim razvojem zelenog, pametnog, inovativnog, inkluzivnog i odgovornog turizma. Jedan od oblika turizma koji je prepoznat kao razvojna šansa, je i ruralni turizam.

Razvoj ruralnog turizma još više dobija na značaju ako se ima u vidu činjenica da crnogorski turizam karakteriše izrazita sezonalnost kao i regionalni disbalans. Naime, vrlo raznolika ponuda koja čini ruralni turizam stvara idealne preduslove za razvijanje cjelogodišnje ponude, prevashodno u sjevernom regionu Crne Gore.

Ruralni turizam, koji se u svojoj osnovi, prvenstveno bazira na prirodnim i kulturno-istorijskim/tradicionalnim vrijednostima, predstavlja jedan od oblika turizma čiji se razvoj nameće sam po sebi. Ovo prije svega zato što ruralni turizam pruža mogućnost za razvijanje turističkih proizvoda u širokom obimu, i sa prostornog i sa vremenskog aspekta.

Kada je riječ o aspektu prostora – razvoj ruralnog turizma dospinosi uravnoteženijem razvoju države, tj. u funkciji je smanjenja jaza u razvoju između Sjevera i Juga Crne Gore. Istovremeno, sa aspekta vremena - razvojem ponuda u ruralnom turizmu doprinosi se razvijanje „365“ turističke ponude. Sve navedeno predstavlja strateški cilj razvoja turizma Crne Gore, generalno posmatrano.

Dakle, razvojem ruralnog turizma - stvara se mogućnosti za razvoj do sada ne samo turistički, već i uopšte, slabo ili manje razvijenog sjevernog regiona Crne Gore. Kako bi ruralni turistički proizvod bio kompletan, neophodno je unaprijediti postojeću i razviti novu putnu infrastrukturu i obezbijediti kvalietno i kontinuirano snabdijevanje električnom energijom i vodom. Istovremeno, dužna pažnja se mora posvetiti razvoju pješačke i bislikističke infrastrukture, sistema turističke signalizacije, unapređenja stanja na postojećim i izgradnje novih odmarališta.

Imajući u vidu navedeno, izrada ovog Programa ima više, međusobno povezanih ciljeva.

Prvo, razvoj ruralnog turizma bio je predmet rada resornog ministarstva i u prethodnom periodu. Naime, krajem 2018. godine, Vlada je usvojila Program razvoja ruralnog turizma Crne Gore s Akcionim planom 2019-2021/2022. godine.

Realizacija aktivnosti u okviru Akcionog plana Programa razvoja ruralnog je djelimično zadovoljavajući imajući u vidu činjenicu da se i tokom 2021. godine poslovanje u sektoru turizma nije odvijalo planiranim tempom zbog poštovanja epidemioloških mjera propisanih od strane nadležnih institucija. S tim u vezi, definisan je prelazni Akcioni planu aktivnosti čija se realizacija tokom 2022. godine ocjenjuje kao realna i čine ih aktivnost iz prethodnog dokumenta, koje nisu realizovane, kao i nove aktivnosti.

Međutim, zbog kriznih dešavanja (COVID-19 pandemija, ratna dešavanja između Rusije i Ukrajine, ekonomsko-finansijska kriza), prethodni Program nije mogao biti realizovan u potpunosti. Cilj izrade novog Programa je nastojanje da se obezbijede preduslovi za realizaciju ranije neostvarenih planova, ali i za definisanje novih projektnih aktivnosti u smislu što potpunuje turističke valorizacije ruralnog područja Crne Gore.

Drugo, i dalje je prisutna neizvjesnost u pogledu potencijalnih kriza koje mogu uticati na turizam. . U tom smislu, razvijanje ponuda u okviru ruralnog turizma predstavljaju adekvatan odgovor, tj. ispunjavanje potrebe čovjeka da svoje psihofizičko stanje, kao osnovu zdravog života, podigne na što veći nivo, i što je još važnije, održava zdravlje na potrebnom nivou.

Treće, s obzirom na prostornu (gotovo čitava teritorija države) i vremensku (tokom cijele godine) dimenziju ruralnog turizma, projektne aktivnosti iz ovog Programa u funkciji su smanjenje sezonalnosti kao i regionalnog disbalansa.

# STRATEŠKI I INSTITUCIONALNI OKVIR

# Strateški okvir

Održivi razvoj Crne Gore kao države prepoznat je kroz niz dokumenata koji predstavljaju osnovu za definisanje razvojnih politika po pojedinim segmentima privredne djelatnosti. Shodno tome, održiva komponenta i u sektoru turizma je osnova koja je inkorporirana u njegov razvoj generalno posmatrano.

Turistički proizvod je kompleksan i slojevit proizvod, što znači da, na direktan ili indirektan način, utiče na saobraćaj, poljoprivredu, kulturu, sport, zdravlje, obrazovanje, nauku i dr.

U tom smislu, razvoj turizma se mora usklađivati sa razvojem ostalih djelatnosti koje se nalaze u osnovi njegovog proizvoda, odnosno usluge koja se pruža gostima.

Na taj način, održivi razvoj ruralnog turizma, podrazumijeva njegovo zasnivanje na strateškim dokumentima koji prvenstveno tretiraju poljoprivredu i regionalni razvoj države.

Dakle, glavni strateški okvir za izradu PRRT 2023 – 2025. čine sledeća strateška dokumenta:

1. Nacionalna strategija održivog razvoja do 2030. godine (NSOR);

2. Strategija razvoja poljoprivrede i ruralnih područja 2023.-2028. (SRPR)[[1]](#footnote-1);

3. Strategija razvoja turizma Crne Gore 2022. – 2025. godine s Akcionim planom(SRT);

4. Strategija regionalnog razvoja Crne Gore za period 2023 – 2027. godine (SRR) [[2]](#footnote-2).

Nadalje, imajući u vidu činjenicu da se ovim Programom stvara osnov za povećanje broja novo-otvorenih radnih mjesta, prvenstveno uz povećanje broja zaposlenih žena i mladih (porodični biznisi), jasna je njegova korelacija i sa nacionalnim strategijama koje tretiraju zapošljavanje i razvoj ljudskih resursa. Takođe, razvojem ruralnog turizma, povećavaju se prihodi pružaoca usluga i utiče se na smanjenje siromaštva, odnosno podizanje nivoa životnog standarda stanovništva.

# Institucionalni okvir

Ruralni turizam, shodno definiciji, u svojoj osnovi obuhvata dvije privredne djelatnosti, poljoprivredu i turizam, kao dvije osnovne komponente za formiranje ponude. Zatim, ruralni turizam u širem smislu, odnosi se na sve aktivnosti koje se odvijaju na ruralnom prostoru, čime se uspostavlja njegov odnos sa prirodom i ekologijom. Shodno navedenom, u nastavku slijedi kraći opis djelatnosti institucija koji čine okvir za ruralni turizam:

**Ministarstvo ekonomskog razvoja i turizma (MERT)** je državni organ nadležan za poslove turizma koji se realizuju putem djelovanja i aktivnosti njegovih direktorata. Osnovni zakonski akt za oblast turizma je Zakon o turizmu i ugostiteljstvu ("Sl. list CG“, br. 02/18, 13/18, 25/19, 67/20, 76/21, 130/21). Posebni oblici turizma, pa time i ruralni turizam, predmet je djelokruga rada Direktorata za razvojne politike u turizmu.

Za potrebe sprovođenja krovnog Zakona za oblast turizma, izrađeni su, pored ostalih, i podzakonski akti koji definišu vrste, minimalno-tehničke uslove i kategorizaciju objekata (Pravilnik o vrstama, minimalno-tehničkim uslovima i kategorizaciji ugostiteljskih objekata i Pravilnik o minimalno-tehničkim uslovima, uslovima za kategoriju i način kategorizacije objekata u kojima se pružaju usluge u seoskom domaćinstvu). Zakon o turizmu i ugostiteljstvu reguliše i druge proizvode/oblike ponude iz oblasti ruralnog turizma, poput sportsko-rekreativnih i avanturističkih aktivnosti, pitanje registracije kampova i kamp izletišta i druge.

Osim navedenog, ponuda u ruralnom turizmu, obuhvata i djelatnosti koje su propisane i drugim zakonima koji su u nadležnosti MERT-a, i to: Zakon o planinskim stazama ("Sl. list CG", br. 051/08, 053/11) i Zakon o raftingu ("Sl. list CG", br. 053/11, 053/16, 057/16).

U nadležnosti Ministarstva ekonomskog razvoja i turizma je i projekat “Razvoj panoramskih puteva Crne Gore” čiji je razvoj od velike važnosti za razvoj zaleđa zemlje.

Cilj projekta je povezivanje turističke ponude Primorja i Sjevera panoramskim putevima u cilju: podsticanja rasta turističkog prometa u oblastima koje imaju izuzetan potencijal koji još uvijek nije valorizovan, stimulisanja razvoja kulturnog, religioznog i turizma baziranog na prirodi; uređenja vidikovaca i odmorišta; povezivanja sa postojećim rutama (vina, sira, meda…), stimulisanja poljoprivredne proizvodnje, omogućavanja lokalnom stanovništvu ostvarivanje dodatnih prihoda;

MERT sprovodi i Program podsticajnih mjera u oblasti ruralnog turizma finansiransredstvima iz Budžeta Crne Gore, (Nacionalnog budžeta). Mjera se odnosila na unapređenje kvaliteta usluga i ponude u seoskim domaćinstvima.

**Ministarstvo poljoprivrede, šumarstva i vodoprivrede (MPŠV)** svojim nadležnostima pokriva široko područje aktivnosti vezanih za poljoprivredu, ribarstvo, vodoprivredu, šumarstvo, lovstvo i drvnu industriju, kao i pitanja ruralnog razvoja. U segmentu ruralnog turizma, MPŠV je tijelo odgovorno za donošenje i sprovođenje IPARD II[[3]](#footnote-3) i IPARD III programa koji značajnim iznosima finansiraju aktivnosti vezane uz ruralni turizam, kao i propratne aktivnosti usko vezane uz isti (prerada na gazdinstvu, stari zanati). MPŠV je nadležno i za sprovođenje aktivnosti za izgradnju/rekonstrukciju ruralne infrastrukture, čiji je značaj nemjerljiv ako govorimo o segmentu ruralnog turizma. MPŠV svoje aktivnosti sufinansira iz EU sredstava (IPARD, GORA), ali i iz sredstava nacionalnog Agrobudžeta iz kojeg se sufinansiraju uglavnom manja ulaganja.

**Ministarstvo ekologije, prostornog planiranja i urbanizma** vrši poslove uprave koji se odnose na prostorno planiranje i izradu državnih planskih dokumenata kao i izdavanje građevinskih i upotrebnih dozvola. Ministarstvo brine i o zaštiti životne sredine i održivom korišćenju prirodnih resursa kao i o zaštiti prirode. Kontroliše stepen zagađenja i izrađuje standarde zaštite životne sredine. Vrši i druge poslove koji su mu određeni u nadležnost.

**Nacionalna turistička organizacija Crne Gore (NTO)**

Nacionalna turistička organizacija Crne Gore (NTO) u svojoj nadležnosti ima isključivo promociju turističke ponude Crne Gore. Stoga NTO predstavlja krovnu organizaciju nacionalnog turističkog marketinga Crne Gore. NTO promoviše različite elemente turističke ponude Crne Gore, pri čemu se na njihovom sajtu mogu naći i informacije o rutama i aktivnostima u prirodi, dok na drugoj strani agroturizam nije zastupljen.

NTO treba da koordinira aktvnosti na mikro nivou između različitih stejkholdera, primarno LTO, klasterskih udruženja i drugih, kako bi se osnažilo promovisanje lokalnih destinacija u sklopu šireg plana informisanja kojeg sprovodi NTO. Takođe, NTO treba da dodatne snage usmjeri na promovisanje ruralne turističke ponude Crne Gore putem digitalnih komunikacionih kanala, kao najpogodnijeg oblika informisanja namijenjenog današnjoj hi-tech generaciji.

 Iskopirati iz starog Programa i dodatno istaći koordinaciju akti9vnostima između turističkih stejkholdera u smislu dodatne promocije mikro destinacija, koje treba da čine cjelokupnu ponudu. Ispotencirati digitalne kanale promocije.

**Lokalne turističke organizacije u Crnoj Gori (LTO)** – koje se formiraju na lokalnom novou. U Crnoj Gori postoje 24, a njihovi zadaci definisani su Zakonom o turističkim organizacijama ("Sl. list RCG", br. 011/04,046/07 , „Sl. list CG", br. 073/10, 040/11, 045/14, 042/17, 027/19). LTO-e na svojim internet stranicama u manjoj ili većoj mjeri daju informacije o aktivnostima u prirodi, lokalitetima, stazama i rutama od značaja za turiste koji posjećuju ruralna područja, dok se u manjoj mjeri mogu naći informacije o smještaju u domaćinstvima, pri čemu ne postoji mogućnost on-line rezervacije smještaja.

**Javno preduzeće Nacionalni parkovi Crne gore (NPCG)**

Upravlja sa pet nacionalnih parkova u Crnoj Gori - Durmitor, Biogradska gora, Skadarsko jezero, Lovćen i Prokletija koji zajedno čine 7,7% teritorije Crne Gore. Javno preduzeće je odgovorno za zaštitu i upravljanje, pripremu i implementaciju programa zaštite, kontrolu korišćenja prirodnih resursa, utvrđivanje unutrašnjih pravila i promociju, u skladu sa relevantnim zakonima i aktima. Član su Europark federacije, međunarodne organizacije nacionalnih parkova, sa sjedištem u Grafenu u Njemačkoj, sa preko 400 članica iz 40 zemalja Evrope, a od 2013. godine je i član Međunarodne unije za zaštitu prirode IUCN - najveće svjetske mreže organizacija i stručnjaka za zaštitu prirode. Članstvo o ovim organizacijama ima veliki doprinos u promovisanju ljepote ruralnih područja Crne Gore na međunarodnim tržištima.

**Nevladine organizacije (NVO)** koje djeluju u Crnoj Gori uključene su u planiranje, razvoj i promociju djelatnosti ruralnog turizma. Među njima se ističu Regionalna razvojna agencija za Bjelasicu, Komove i Prokletije; Stalna Radna Grupa za Regionalni Ruralni Razvoj (SWG) (Standing Working Group)[[4]](#footnote-4) koja je do sada realizovala niz aktivnosti vezanih uz poboljšanje poslovanja seoskih domaćinstava; Udruženje seoskih domaćinstava Crne Gore „Turizam na selu“. Među NVO treba svakako spomenuti i buduće Lokalne akcione grupe (LAG), čije se osnivanje planira u sklopu LEADER mjere IPARD III programa, a koji će na svom području podsticati udruživanje lokalnih zainteresovanih strana iz različitih aktivnosti, kako bi na lokalnom nivou pokrenuli aktivnosti koje će biti sadržane u Lokalnim razvojnim strategijama (LRS), koje obuhvataju aktivnosti koje će podsticati razvoj ruralnog turizma i svih pratećih aktivnosti.

**Ostale organizacije**

U Crnoj Gori postoje i druge organizacije čije su aktivnosti usmjerene na oblast turizma, posebno ruralnog turizma na regionalnom i lokalnom nivou, uz poseban naglasak na aktivnostima organizacija civilnog sektora u ovom domenu.

Sve navedene institucije/organizacije bile su uključene u sprovođenje različitih aktivnosti vezanih uz ruralni turizam, edukacije, manifestacije i dodjelu podrške iz vanjskih izvora finansiranja i to za različite projekte.

# DEFINICIJA RURALNOG TURIZMA

 Pojam ruralnog turizma definiše se na različite načine. prvenstveno zbog brojnih razlika u definiciji ruralnih područja, odnosno specifičnosti pojedinih zemalja koje razvijaju ovaj oblik turizma. Ipak, i pored svih raznolikosti, zajedničke karakteristike ruralnih područja su:

* geografski disperzovana naselja;
* manje naseljena područja
* dominantnu djelatnost najčešće je poljoprivreda i šumarstvo, i
* jak uticaj tradicije.njegovanje običaja i seoskog identiteta.

Način života u ruralnim područjima se razlikuje u odnosu na urbana, kako zbog navedenih karakteristika tako i zbog uglavnom ograničenih usluga, posebno, javnih usluga. Dostupnost vode, kanalizacije, uličnog osvetljenja i javnog upravljanja otpadom, često u ruralnim područjima ne postoje, ili su veoma ograničene. Javni transport je takođe ograničen ili ga uopšte nema, već su stanovnici ovih područja upućeni da koriste sostvena vozila, bicikle, , i sl.

Shodno navedenom, a prema analizama (Zoran, Njegovan (2016). Ekonomika turizma i seoskog turizma. Novi Sad: Univerzitet u Novom Sadu. ISBN 978-86-7520-380-3) osnovna obilježja ruralnog turizma su:

* lociran je u ruralnim oblastima;
* zasniva se na malom / porodičnom preduzetništvu, otvorenom prostoru, direktnom kontaktu sa prirodom, na nasleđu i tradicionalnim aktivnostima;
* omogućava učestvovanje turista u aktivnostima, tradiciji i specifičnom načinu života lokalnog stanovništva;
* obezbeđuje personalizaciju usluga;
* ruralni je u obimu – naselja i građevine su manjih razmjera;
* tradicionalan je po karakteru, raste sporo i organski i povezan je sa lokalnim porodicama.
* razvija se u saradnji lokalnom zajednicom.

Ostvareni prihodi od turizma, od značaja su za prosperitet lokalne zajednice.Prema definiciji Savjeta Evrope iz 1986. godine, ruralni turizam predstavlja ''oblik turizma koji obuhvata sve aktivnosti u ruralnom području, a ne samo aktivnosti koje bi se mogle definisati kao agroturizam, odnosno turizam na poljoprivrednim gazdinstvima.

Svjetska turistička organizacija UNWTO definiše turizam u ruralnim područjima kao onaj oblik turizma u kojem je „ruralna kultura“ ključna komponenta proizvoda u destinacijskoj ponudi.

Ruralni turizam, osim što je baziran na ruralna područja, ima sljedeće karakteristike: mirnu sredinu, tišinu, očuvanu prirodu, komunikaciju sa domaćinima i upoznavanje njihovog načina života, odnosno ruralnih poslova. U skladu sa ovim specifičnostima, ruralni turizam podrazumijeva sve aktivnosti koje su usko vezane za ruralni način života: pješačenje, biciklizam, jahanje, učešće u poljoprivrednim radovima, zdravstveni turizam, umjetničke radionice ili folklorne grupe i slično, a u obezbjeđenju ruralnog turističkog proizvoda lokalna zajednica igra važnu ulogu (Smith i ostali., 2010)''.

Turizam u ruralnim područjima je specifičan upravo zbog nastojanja da se posjetiocima omogući lični kontakt te da im se, koliko je to moguće, dopusti uključivanje u aktivnosti i svakodnevni način života lokalnog stanovništva. Takođe je potrebno istaći snažnu želju za "konzumacijom" kulturnih i edukativnih elemenata kroz ovaj oblik turizma.

Uprkos razlikama u definiciji ruralnog turizma, može se konstatovati da ruralni turizam obuhvata sve vrste turizma koji se odvijaju u ruralnim područjima, pri čemu se pod ruralnim područjima podrazumijevaju područja u kojima prevladavaju prirodno okruženje, seoska sredina, mala naselja, izdvojena poljoprivredna gazdinstva, a poljoprivreda i šumarstvo su glavne privredne aktivnosti.

# Ruralni turizam u EU

Ruralni turizam važna je grana u turizmu zemlja EU među kojima su: Hrvatska, Slovenija, Austrija i Švajcarska koje su analizirane tokom pripreme ovog programa.

U Hrvatskoj je podsticanje projekata ruralnog turizma sprovedeno kroz EU fondove (IPARD), ali i iz nacionalnog budžeta uz sufinansiranje kamata na kredite. Takođe, pružana je tehnička podrška kroz izradu projektne ideje, provjeru tržišne isplativosti i dr. Sufinansiran je i razvoj mreže turističkih informacionih, razvojnih i savjetodavnih centara za potrebe preduzetnika u ruralnom turizmu.

Slovenačka Strategija razvoja turizma definiše šest ključnih politika koje se ostvaruju kroz 75 postavljenih mjera, od kojih mnoge doprinose održivom ruralnom turizmu.

Austrijski Strateški plan temelji se na razvojnim principima: uravnoteženi razvoj turizma, koordinacija turizma i privrede, digitalizacija i uvođenje novih tehnologija, kontinuirani rad na edukaciji radne snage i podrška malim preduzećima u turizmu.

Švajcarska postavlja 5 strateških ciljeva u turizmu: Poboljšanje uslova poslovanja, Podsticanje preduzetništva, Održivi razvoj, Digitalizacija i Povećanje privlačnosti turističke ponude i prisutnosti Švajcarske na tržištu.

Svi postavljeni ciljevi su usklađeni sa pet glavnih područja koje UNWTO-a vidi kao ključne za rješavanje strukturalnih problema:

I. Uključivanje turizma kao strateškog stuba u sve politike vezane za ruralni razvoj;

II. Učiniti turizam djelatnošću od koje će ruralne zajednice imati višestruke koristi (zapošljavanje, smanjenje depopulacije i sl.);

III. Stvoriti nove prilike za turizam i ruralni razvoja kroz uvođenje inovacija, novih tehnologija i digitalizacije;

IV. Razvoj turistčkih proizvoda i uključivanje u lanac vrijednosti koje će se bazirati na održivom pristupu;

V. Jačanje održivih politika i praksi u ruralnim područjima.

Detaljni opis aktivnosti Hrvatske, Slovenije, Austrije i Švajcarske u ruralnom turizmu dat je u Aneksu 2.

# Ruralni turizam u Crnoj Gori

Imajući u vidu da se ekonomski razvoj Crne Gore zasniva na četiri stuba: turizam, energetika, poljoprivreda i ruralni razvoj i industrija, posljednjih godina sve veća pažnja posvećuje se povezivanju turizma i poljoprivredne.

Jedan od benefita spoja turizma i poljoprivrede upravo je j razvoj ruralnog turizma. Njegovim razvojem obezbjeđuju se pretpostavke za prosperitet ruralnih područja države kao glavnog pokretača napretka sjevernog i središnjeg regiona, koji prema zvaničnoj statistici spadaju u nerazvijena područja Crne Gore. Istovremeno, upravo sjeverni i središnji dio države imaju najveći potencijal za razvoj, između ostalog, i ruralnog turizma. Aktivnosti preduzete u periodu nekoliko posljednjih godina su i dale rezultate, odnosno zabilježeno je povećanje učešća ostvarenog turističkog prometa sjevernog i centralnog regiona Crne Gore.

U kontekstu postojećih prirodnih i organizacionih uslova, kao i interesovanja posjetilaca, može se nesumnjivo konstatovati da Crna Gora ima kapacitete za razvoj kompleksne mreže proizvoda u oblasti ruralnog turizma, pri čemu su neki od njih već napredovali u tržišnoj komercijalizaciji. Iako neki od proizvoda još uvijek nijesu razvijeni kao posebni, ali postoje u obliku aktivnosti, evidentno je da se proizvodi koji iniciraju razvoj ruralnog turizma u Crnoj Gori mogu podijeliti u tri ključne oblasti: agroturizam, turizam baziran na aktivnostima u prirodi, kao i proizvodi vezani za ruralno kulturno nasljeđe.

*Tabela 1: Proizvodi ruralnog turizma*

|  |
| --- |
| **PROIZVODI RURALNOG TURIZMA** |
| **GRUPA PROIZVODA** | **POJEDINAČNI PROIZVODI** |
| 1 | **Agroturizam** | 1.1 | Smještaj u objektu koji je nekada bio aktivno seosko domaćinstvo[[5]](#footnote-5) (odnosno poljoprivredno gazdinstvo[[6]](#footnote-6)), dok se aktivnosti obavljaju na drugom mjestu |
| 1.2 | Smještaj u poljoprivrednom gazdinstvu, uz pasivni kontakt (smještaj bez dodatnih usluga) |
| 1.3 | Smještaj ili posjeta poljoprivrednom gazdinstvu, uz indirektni kontakt (služenje proizvoda poljoprivrednog gazdinstva - obrok) |
| 1.4 | Smještaj ili posjeta aktivnom poljoprivrednom gazdinstvu, uz direktni kontakt, ali u vidu demonstracije poljoprivrednih aktivnosti |
| 1.5 | Smještaj ili posjeta aktivnom poljoprivrednom gazdinstvu, uz autentičan doživljaj kroz učestvovanje u aktivnostima sa domaćinima |
| 2 | **Turizam baziran na aktivnostima u prirodi** | 2.1 | Rekreativne i sportske aktivnosti - Biciklizam / planinski biciklizam, pješačenje/planinarenje, jahanje konja, lov i ribolov |
| 2.2 | Speleološki turizam, planinski/riječni/jezerski turizam, ronilački turizam |
| 2.3 | Vazdušne banje, ljekovito bilje... |
| 2.4 | Avanturističke aktivnosti/ ekstremni sportovi (kanjoning, paraglajding, alpinizam, rafting, zip-line, i slično) |
| 2.5 | Turizam u Nacionalnim parkovima |
| 2.6 | Zdravstveni – wellbeing turizam |
| 2.7 | Eko-turizam |
| 2.8 | Programi izgradnje timskog duha (*team building*), škole u prirodi |
| 2.9 | Drugo |
| 3 | **Ostali proizvodi vezani za ruralno kulturno nasljeđe** | 3.0 | Vinski turizam, gastronomski turizam i degustacija proizvoda |
| 3.1 | Kulturni/vjerski turizam |
| 3.2 | Događaji, festivali |
| 3.3 | Posjete istorijskim lokalitetima i zavičajnim muzejima |
| 3.4 | Obilazak sela |
| 3.5 | Kreativni turizam (zanatske i umjetničke radionice, škole kuvanja i slično) |
| 3.6 | Seoske pijace-pijačni dani |
| 3.7 | Tematske rute |
| 3.8 | Drugo |

# Postignuti rezultati implementacije Programa razvoja ruralnog turizma 2019. – 2021. (2022.)

Program razvoja ruralnog turizma Crne Gore sa Akcionim planom do 2021. godine predviđao je sprovođenje mjera kroz tri operaciona cilja:

***Operativni cilj 1: Unapređenje sistema ruralnih turističkih iskustava i integracija ponude***

***Operativni cilj 2: Podizanje nivoa svijesti i informisanosti turista o ponudi ruralnog turizma Crne Gore***

***Operativni cilj 3: Osposobljavanje i aktiviranje ruralnih zajednica, preduzetnika i preduzeća da unaprijede vrijednost ruralnih proizvoda kroz aktivno učešće u upravljanju održivim razvojem svojih destinacija***

Ukupna planirana sredstva za realizaciju Programa razvoja ruralnog turizma Crne Gore s Akcionim planom 2019.-2021. godine iznosila su 432.200 €, za Prelazni akcioni plan za 2022. godinu bilo je opredjeljeno 64.200 €

U okviru operativnih ciljeva, za 2019. godinu bile su predviđene 44 aktivnosti.

Uspješno je realizovano ili se realizuju u kontinuitetu 37 aktivnosti, dok su 3 predviđene aktivnosti djelimično realizovane, odnosno 4 aktivnosti nijesu realizovane, što predstavlja 84% ispunjenosti ukupno planiranih aktivnosti predviđenih za 2019. godinu.

Graf 1: Status realizacije aktivnosti u 2019. godini

U 2020. i 2021. je za realizaciju planirana 71 aktivnost. Od toga je realizovano 40 aktivnosti ili 56,3%, nisu realizovane 24 aktivnosti ili 33,8%, dok je djelimično realizovano sedam aktivnosti odnosno 9,8%. Tokom ovog perioda, poslovanje u sektoru turizma, pa time i u seoskim domaćinstvima kao nosiocima ponude u ruralnom turizmu, odvijalo se pod otežanim uslovima uzrokovanim pojavom pandemije COVID-19. u martu 2020. godine. Ista je gotovo zaustavila poslovanje ukupne privrede, pa time i turističke u 2020., dok se u 2021. godini poslovanje odvijalo u otežanim uslovima, tj. sa čestim restrikcijama rada ili rada pod rigoroznim epidemiološkim mjerama, što je dovelo do toga da se terenski rad, koji je bio osnova realizacije nekih aktivnosti, svede na minimum.

U 2022. godini su sprovođene aktivnosti na osnovu Prelaznog akcionog plana. Ukupno je za realizaciju bilo planirano pet aktivnosti od kojih je sprovedena Marketinška kampanja „Ruralno, održivo, domaćinski“[[7]](#footnote-7) koja se održala krajem decembra u Kolašinu, a na kojoj su dodijeljene nagrade najboljim u seoskom turizmu u kategorijama:

* Najbolje seosko domaćinstvo,
* Najbolja seoska domaćica,
* Najbolji mladi seoski domaćin- najbolja mlada seoska domaćica.

Ova manifestacija će postati tradicionalna i održavaće se svake godine. Takođe je realizovana aktivnost izrade Brošure sa popisom svih registrovanih seljačkih domaćinstava.

Ministarstvo je intenzivno je sarađivalo sa udruženjima ruralnog turizma i ruralnog razvoja kao što su Udruženje seoskih domaćinstava, Regionalna razvojna agencija za Bjelasicu, Komove i Prokletije (RRA), Stalna radna grupa za regionalni ruralni razvoj u jugoistočnoj Evropi (SWG) i sl., koje su realizovale projekte i aktivnosti koje jednim dijelom odnose i na aktivnosti iz Akcionog plana.

# Analiza ponude

Crna Gora je, kao jedna od najmanjih evropskih država, podijeljena je na 24 opštine, 5 reljefnih cjelina: primorje, zaravan dubokog krša, središnja udolina, područje visokih planina i površina i sjeveroistočno područje, odnosno 3 statističke regije: primorska, središnja i sjeverna regija. Sjeverna i središnja regija su, po službenim statističkim podacima, jedna od nerazvijenijih područja Crne Gore, koje imaju veliki potencijal za razvoj ruralnog turizma.

S obzirom na prirodne potencijale Crne Gore, bogatu kulturno-istorijsku baštinu, kao i multiplikativni učinak turizma na gotovo sve privredne grane, sektor turizma je jedan od prioriteta razvoja ukupne ekonomije.

Ruralno područje koje pokriva najveći dio teritorije Crne Gore, gledano prema kriterijumima OECD, karakteriše zaostajanje u ekonomskom razvoju i nerazvijenost prateće infrastrukture, uključujući dostupnost usluga i obezbjeđivanje uslova za život i rad, što je dovelo do depopulacije stanovništva ruralnih područja i nezainteresovanost mladih porodica za život i rad u ruralnim područjima. Jedna od mogućnosti za transformaciju ovog trenda je snažniji razvoj ekonomskih aktivnosti na ruralnom području, među kojima ruralni turizam uz poljoprivredu, kao neraskidivo povezana cjelina, ima apsolutni prioritet.

U većini europskih država, stanovništvo u ruralnim područjima sve više prihvata turizam kao jednu od strategija održivog razvoja lokalne zajednice, što je sve prisutnije i u svijesti stanovništva Crne Gore. Tome u prilog najbolje govori podaci o naglom skoku broja registrovanih seoskih domaćinstava koja pružaju usluge u ruralnom turizmu.

Prema podacima Ministarstva ekonomskog razvoja i turizma (MERT), 2019. godine je bilo 65 registrovanih seoskih domaćinstava, da bi se taj broj u 2020. popeo na 119, u 2021. na 189, a do kraja 2022. godine registrovano je oko 240 seoskih domaćinstava.

Ukupan broj gazdinstava koja pružaju turističke i ugostiteljske usluge u svojim domaćinstvima veći je od ovog broja, ali se radi o domaćinstvima koja nijesu registrovana u skladu sa svim pozitivnim zakonskim propisima.

Ruralni turizam u Crnoj Gori razvija se na dva načina. Svjesni atraktivnosti područja, mnogi stanovnici ruralnih područja preduzimaju različite aktivnosti u cilju privlačenja posjetilaca, pri čemu koriste značajnu pomoć iz budžeta Crne Gore, dok sa druge strane povećanje broja posjetilaca u ruralnim područjima dovodi do stvaranja potražnje za turističkim uslugama a samim tim i do rasta broja objekata i različitih preduzetničkih aktivnosti vezanih za ruralni turizam.

Ukupno gledajući, na nivou Crne Gore u 2021. godini zabilježen je dolazak 1.670.798 gostiju, koji su ostvarili ukupno 9.872.573 noćenja. Preovladavaju strani gosti sa 93% u broju dolazaka i 95,5% u broju noćenja. Podaci predstavljaju značajan rast u odnosu na pandemijsku 2020. godinu, ali su i dalje negativni u odnosu na rekordnu 2019. godinu.

S obzirom da se broj gostiju u seoskim domaćinstvima ne prati na nivou zvanične statistike u Crnoj Gori, aproksimaciju je moguće prikazati isključivo na osnovu podataka dostavljenih od strane Lokalnih turističkih organizacija (LTO) koje je MERT prikupio za potrebe izrade ovog programa. Na osnovu podataka dobijenih od 56 seoskih domaćinstava (27,5% od registrovanih), ostvareno je 6.450 noćenja, odnosno u prosjeku 98 noćenja godišnje podomaćinstvu .

Ako se uzme u obzir da je u posmatranom uzorku registrovano 469 ležajeva, dolazimo do podatka o prosječnoj popunjenosti objekata od svega 14 dana, što je poražavajući podatak. Aktivnosti predstavljene u ovom Programu treba da doprinesu njegovom povećanju. Ukupni rezultati sprovedenog istraživanja dati su u Aneksu 2.

Uzroke ovakvoj slaboj posjećenosti treba tražiti u poremećajima na turističkom tržištu izazvanim pandemijom COVID- 19, ali i malom broju seoskih domaćinstava na koje se ovo istraživanje odnosilo. Takođe, kao što je pokazala i SWOT analiza, moguće razloge treba tražiti u nedovoljnoj promociji ruralnog turizma na domaćem i inostranom tržištu, što će se korigovati primjenom različitih mjera ovog Programa.

Razraditi sa aspekta smještaja, agroturizma, proizvode vezane za aktivni odmor...

#  Analiza tražnje

Uspješne turističke destinacije neprestano istražuju i analiziraju turističku potražnju kako bi

prilagodili svoje sadržaje i ponudu interesima turista. Potražnja je dinamična i individualna, a

zavisi od mogućnosti pojedinca. Turistička potražnja se obično izražava brojem posjetilaca, njihovim karakteristikama i potrošnjom. Procjenjivanje tražnje je prilično zahtjevno, ali i od

ključne važnosti za planiranje turističkog razvoja.

Za potrebe izrade PRRT 2019. – 2021. realizovano je istraživanje stavova turista koji posjećuju ruralna područja Crne Gore sa ciljem sticanja uvida o trenutnoj ponudi i stepenom zadovoljstva posjeti. Istraživanje je realizovano u formi direktnog intervjua na uzorku od 543 ispitanika (domaći i strani turisti) u 16 crnogorskih opština u periodu ljetnje turističke sezone (jul-avgust 2018). Analiza rezultata je pokazala da je najviše turista bilo starosne dobi od 26-35 godina te da je najveći broj anketiranih posjetilaca već ranije posjetio neku od ruralnih destinacija. Najvećom ocjenom ocijenjeno je gostoprimstvo stanovništva, a viskom ocjenom ocijenjena su i lokalna jela. 39,2% turista je reklo da je veoma zadovoljno posjetom ruralnom području. Kada je riječ o aktivnostima kojima su se turisti bavili tokom boravka u ruralnim destinacijama u Crnoj Gori, procentualno su najzastupljeniji aktivni odmor (49,3%).

Zbog pandemije COVID -19 i pada broja dolazaka turista u 2020. i 2021. godini, za potrebe izrade ovog Programa nije sprovedena slična anketa, iako se pretpostavlja da će rezultati bili slični.

Trendovi u turizmu nastaju na osnovi preferencija turista, odnosno motiva za njihovo putovanje. Ako posmatramo ruralni turizam, u skladu sa preferencijama turista, rastući trendovi se odnose na doživljaje gastroturizma gdje posjetioci mogu da uživaju u hrani pripremljenoj na domaćinstvu od namirnica iz sopstvene proizvodnje. Uz ovo se povezuje i vinski (eno) turizam. Turisti u ruralnom području žele da vide prezentaciju kulture života i istorije farme i cjelokupnog kraja u kome se farma nalazi, kao podsjećanje na uslove u kojima su živjeli njihovi preci. Ruralni turista želi i da vidi tradicionalne zanate koji su u modernim društvima izumrli, žele da učestvuju na različitim sajmovima na kojima se prezentuju tradicionalne vještine, zanati, kuhinja. Takođe, današnji turista nakon bijegstva iz urbanih područja želi da bude dio života ruralne zajednice, pa traži i smještaj na farmi, pored kojeg često želi da učestvuje u svakodnevnim poslovima.

Pandemija COVID -19 donijela je i neke nove trendove, zbog kojih raste i potražnja u ruralnom turizmu. Na prvom mjestu, zbog mogućnosti rada na daljinu, sve je veći broj digitalnih nomada koji traže mirna okruženja za mjesto svog boravka i rada. Generalno, i nakon pandemije raste broj dana boravka na jednom mjestu. Takođe, pandemija je povećala i broj domaćih gostiju koji odlaze na kraće odmore u područja bliže mjestu boravka. Konačno, posljedica pandemije je i "preraspodjela turističkog prometa", odnosno pad popularnosti poznatih turističkih destinacija, u korist manje poznatih destinacija, među kojima je veliki dio onih u ruralnim područjima.

# Kreiranje i upravljanje ponudom

Ministarstvo ekonomskog razvoja i turizma koje sprovodi politiku razvoja turizma Crne Gore, odgovorno je za donošenje zakonodavnog okvira. Ponuda proizvoda ruralnog turizma je uglavnom prepuštena pojedincima, izdavaocima i turoperatorima, a to doprinosi neujednačenoj sveukupnoj turističkoj ponudi. Kako bi se ovaj problem prevazišao, potrebno je dodatno angažovanje zainteresovanih strana na lokalnom nivou, koje će raditi na kreiranju i upravljanju turističkom ponudom, kao i na predlaganju izmjena kreatorima politika (bottom- up pristup).

Takođe je važno osnivanje udruženjakoja će povezivati pružaoce pojedinačnih turističkih usluga, npr. proizvođače vina koji imaju registrovane degustacione sale, kako bi zajednički mogli organizovati tzv. Vinske ture koje će biti sastavni dio turističke ponude. Zbog povećanja različitosti, neophodno je povezati udruženja kako bi se dobila šira ponuda aktivnosti na ruralnim područjima Crne Gore. U rad udruženja, osim proizvođača/ponuđača potrebno je uključiti i sve institucije koje direktno utiču na razvoj ponude, kako bi zajedno radili na osmišljavanju turističkih proizvoda.

U tom smislu, potrebno je maksimalno angažovanje svih direktnih i indirektnih učesnika u formiranju proizvoda u ruralnom turizmu i definisati:

1. Glavni proizvod / usluga:
2. Direktna aktivnost;
3. Indirektne aktivnosti;
4. Kvalitet proizvoda / ponude;
5. Aktivnosti koje podržavaju realizaciju glavnog proizvoda / usluge
6. Finansijska sredstva;
7. Ljudski resursi (obuke, )
8. Infra i supra struktura;
9. Tehnološka i inovativna rješenja;
10. Ostala logistika;
11. Istraživanje tržišta:
12. Ankete među turistima;
13. Ankete među stanovništvom.

Shodno specifičnostima područja, neki od primjera za saradnju mogli bi da budu zasnovani na: - proizvodu (npr. obilazak vinarija, pravljenje sira, branje ljekovitog bilja);

- periodu boravka (ljeto, zima, pred i post-sezona);

- tematskim radionicama (likovni uranci, pjesnički dani)

- događanjima (pripreme sportskih ekipa, vjenčanja);

- potrebama/zahtjevima ciljnih grupa turista (škole u prirodi, porodice sa djecom, rehabilitacija osoba sa posebnim potrebama, saradnja mladih iz regiona, LGBT grupe), itd.

# SWOT

Na osnovu analize stanja u oblasti turizma, s posebnim osvrtom na ruralni turizam, pripremljena je SWOT analiza koja utvrđuje trenutne snage, slabosti i prijetnje i sagledava buduće mogućnosti za razvoj ruralnog turizma Crne Gore. Na osnovu SWOT analize definisane su potrebe koje treba realizovati kroz operativne ciljeve.

*Tabela 2: SWOT analiza*

|  |  |
| --- | --- |
| **SNAGE** | **SLABOSTI** |
| * Bogatstvo prirodnih ljepota i raznovrsnost pejzaža, ponude i tradicionalnih vrijednosti
* Ponuda tradicionalnih crnogorskih proizvoda prerađenih na gazdinstvu u čijoj proizvodnji mogu učestvovati i gosti
* Potencijal ruralnog turizma prepoznat od strane većeg broja lokalnih samouprava kroz pripremljena strateška dokumenta
* Ruralna područja i dalje imaju očuvanu autentičnost i tipičnu seosku arhitekturu
* Sve veći broj zainteresovanih poljoprivrednih proizvođača za uključivanjem u segment ruralnog turizma
 | * Nerazvijena putna infrastruktura u ruralnim područjima,
* Područja koja nisu pokrivena internet signalom
* Nedostatak znanja (stranih jezika) i motivacija poljoprivrednih proizvođača/zainteresovanih za bavljenje seoskim turizmom
* Nedovoljna uključenost domaćinstava u savremene digitalne komunikacione kanale
* Neadekvatna promocija ruralnog turizma na domaćem, regionalnom i međunarodnom tržištu
* Nepostojanje jedinstvenog digitalnog kanala s informacijama o svim smještajnim kapacitetima ruralnog turizma
* Nedostatak inicijativa za poboljšanje lokalne ponude i umrežavanja na lokalnom nivou
* Značajne razlike u kvalitetu usluge u ruralnom turizmu
* Nepoznavanje procedura/obaveza za poslovanje
 |
| **PRILIKE** | **PRIJETNJE** |
| * Interesovanje za turizam orijentisan na prirodi, avanturistički turizam, upoznavanje sa kulturnom baštinom i novim (neiskorišćenim) turističkim destinacijama
* “Energetski turizam” kao posljedica značajnog poskupljenja i manjka energije, posebno u hladnijim područjima EU
* Prezasićenost tradicionalnim turističkim destinacijama
* Povezivanje sa regionalnim destinacijama ruralnog turizma kroz tematizaciju (CBC)
* Dostupna sredstva iz različitih izvora za dalji razvoj seoskog turizma (EU, donacije)
* Rastući interes lokalnog stanovništva za samozapošljavanjem
* Postojanje Udruženja seoskih domaćinstava
* Članstvo u međunarodnim institucijama i preuzimanje dobrih praksi
* Digitalni nomadi
 | * Odlazak mladih iz ruralnih područja
* Nezainteresiranost mladih za starim zanatima i tradicionalnim vještinama kao dijela autohtone ponude
* Sukobi između održivog ruralnog turizma i masovnog turizma
* Spor proces razvoja infrastrukture (troškovi, motivacija, prioriteti)
* Devastacija prirodnih resursa (šume i rijeke) i neregulisano odlaganje otpada u ruralnim područjima
* Nedostatak administrativnih kapaciteta lokalnih samouprava
 |

Na osnovu prikazane SWOT analize možemo zaključiti kako Crna Gora ima sve preduslove za uspješan dalji razvoj ruralnog turizma kao aktivnosti koja će stanovnicima ruralnih područja omogućiti ostvarivanje dodatnih prihoda koji će pozitivno uticati na kvalitet njihovog života, a razvojem infrastrukture za potrebe ruralnog turizma, obezbjediti ruralnom stanovništvu adekvatne uslove za život i rad. U narednim godinama prilike i slabosti treba transformisati u snage kroz različite korektivne aktivnosti, dok prijetnje treba posebno pažljivo posmatrati i uložiti dodatne napore da se njihov uticaj smanji.

Kao što je pokazala i SWOT analiza, veliki problem za crnogorski turizam uopšte, a pogotovo onaj u ruralnim područjima, predstavlja nedostatak mladih, obrazovanih ljudi koji govore svjetske jezike i koji se služe modernim tehnologijama. Iz tog razloga, na ovaj segment je stavljen poseban fokus prilikom osmišljavanja mjera koje će se sprovoditi u periodu važenja ovog Programa.

Prilikom kreiranja ovog Programa uvaženi su svi pozitivni aspekti realizacije aktivnosti i mjera iz prethodnog Programa, ali uz njihovo prilagođavanje trenutnoj situaciji i potrebama kako pružalaca usluga, tako i njihovih gostiju, ali i stavovi zainteresovanih strana u ruralnom turizmu koji su izraženi kroz više održanih panel diskusija.

Većina učesnika je kao nedostatak prethodnog  Program razvoja ruralnog turizma, navela veliki broj mjera koje nemaju direktan uticaj na poslovanje seoskih domaćinstava a navode i da sredstava koja su bila raspoloživa nisu dovoljna za finansiranje svih potreba. Istakli su i problem nepostojanja mjera koje bi podržale mlade na preuzimanje gazdinstava.

Istakli su i problem vezan uz pripremu dokumentacije za IPARD program.

Takođe, velikim problemom smatraju nepostojanje jedinstvenog web sajta s podacima o svim objektima ruralnog turizma.

Većina je istakla problem vezan za nedostatak stručnih znanja neophodnih za poslovanje u ruralnom turizmu.

Podržavaju mjere koje su realizovane, a tiču se brošura i rečnika na nekoliko stranih jezika.

Svi učesnici predlažu da se u naredni program uključe mjere koje se tiču finansiranja postavljanja solarnih panela i ulaganja vezana za zaštitu životne sredine. Istakli su i značaj udruživanja i klasterskog organizivovanja.

U izradi ovog dokumenta izvršene su analize dostupne dokumentacije, kako crnogorske iz prethodnih perioda, tako i analize dokumenata koji uređuju pitanja ruralnog turizma u Sloveniji, Austriji, Švajcarskoj i Hrvatskoj. Takođe, analizirane su aktivnosti preduzete u periodu 2019. – 2021. (2022.) kao i razgovori sa različitim zainteresovanim stranama uključenim u realizaciju aktivnosti ruralnog turizma.

Poseban naglasak u dokumentu dat je na mogućnosti korišćenja dostupnih EU fondova iz kojih je moguće sufinansirati ulaganja u ruralni turizam.

****

**Operativni ciljevi postavljeni ovim Programom odnose se na:**

1. Unaprjeđenje kvaliteta ponude i infrastrukture

2. Promocija Crne Gore kao ruralne destinacije

3. Povećanju stepena iskorišćenosti EU fondova u funkciji razvoja ruralnih područja

# IDENTIFIKACIJA POTREBA

**Potreba 1: Privlačenje mladih ljudi kao nosilaca aktivnosti ruralnog turizma**

U Crnoj Gori je svake godine sve više porodičnih domaćinstava koji u svojim objektima pružaju turističke/ugostiteljske usluge. Radi se uglavnom o domaćinstvima čiji su nosioci osobe srednje ili starije životne dobi, koje se ne mogu nositi sa svim izazovima modernog doba. Zato je od izuzetno važno promijeniti starosnu strukturu, odnosno zadržati mlade na ruralnom području, odnosno privući ih da se vrate. Posebna pažnja treba da se posveti rodnoj ravnopravnosti kako bi se povećao broj žena, nosilaca aktivnosti. Kod kreiranja javnih poziva vodiće se računa da se kod rangiranja prijava dodatno boduju one čiji su nosioci žene.

**Potreba 2: Podizanje nivoa opšteg i specifičnog znanja svih uključenih u aktivnosti ruralnog turizma**

Savremeno bavljenje turizmom za sobom povlači i posjedovanje znanja i vještina koje doprinose boljem upravljanju poslovanjem. U prvom redu potrebno je podići nivo informatičke pismenosti izdavaoca kako bi imali lakšu komunikaciju s potencijalnim korisnicima usluga. Takođe, izdavaocima usluga neophodno je pružiti podršku u pogledu prisustva objekata na digitalnim platformama, koje se danas smatraju jednim od najefikasnijih modela promocije. Nepoznavanje stranih jezika još je jedan od većih problema, pa je potrebno uložiti napore kako bi se domaćinima omogućio osnovni nivo komunikacije s gostima.

**Potreba 3: Očuvanje tradicionalne arhitekture, zaboravljenih zanata i lokalne gastronomije**

Iako se aktivnosti ruralnog turizma odvijaju i u savremeno uređenim objektima, neizostavan dio turističke ponude je i boravak u objektima tradicionalne gradnje, koje kao takve treba zaštititi. Ruralni turizam prema pozitivnim iskustvima iz razvijenijih turističkih destinacija, za sobom povlači i unapređenje i prezentaciju starih zanata u kojima se mogu isprobati i gosti. Takođe, u sebi uključuje i tradicionalnu gastro ponudu kao važan segment. Zato je potrebno raditi na ponovnom pokretanju starih zanata, kao i na zaštiti tradicionalnih jela koja će kao takva postati prepoznatljiva i izvan granica Crne Gore.

**Potreba 4: Unaprijeđenje kvaliteta i povećanje broja seoskih domaćinstava za bavljenje ruralnim turizmom**

Iako je prisutan trend povećanja broja smještajnih kapaciteta u ruralnim područjima, njihov broj još uvijek nije zadovoljavajući, pogotovo ako se uzmu u obzir projekcije budućih dolazaka, a na osnovu iskustva iz zemalja regiona koje imaju razvijeniji segment ruralnog turizma. Okretanjem ka inostranim tržištima i snažnijim marketinškim djelovanjem, kao i uključivanjem tura po ruralnim područjima u sklopu organizovanihnih dolazaka u Crnu Goru, povećaće se potreba za smještajnim kapacitetima. Takođe, podizanjem kvaliteta kapaciteta, koji treba da zadrže autentičnost, ali istovremeno ima savremene usluge koje gosti traže, povećavaju vrijednost pruženih usluga, a samim tim i bolju zaradu pružaoca usluga.

**Potreba 5: Unaprijeđenje infrastrukture u ruralnim područjima u funkciji turizma**

Iako se gotovo cijelo područje Crne Gore može smatrati ruralnim, postoje djelovi zemlje, posebno u Sjevernom regionu, koji po komunalnoj i infrastrukturnoj opremljenosti zaostaju za ostalim područjima. Kako bi se omogućilo nesmetano bavljenje turizmom, potrebno je osigurati kvalitetne pristupne puteve do objekata, dostupnost wi-fi signala. Takođe, potrebno je osigurati i adekvatno odlaganje otpada, koji se sada neselektivno odlaže u prirodu.

**Potreba 6: Sprečavanje negativnog uticaja ruralnog turizma na životnu sredinu**

Ruralni turizam privlačan je upravo zbog mogućnosti boravka gostiju u netaknutoj prirodi, branju i konzumaciji šumskih plodova. Jačanje ruralnog turizma za sobom povlači i veći negativni uticaj na životnu sredinu, što svakako treba spriječiti. U prvom redu kroz selektivno odvajanje otpada i njegovo adekvatno zbrinjavanje, do korištenja postrojenja za proizvodnju energije iz obnovljivih izvora i rekonstrukciju objekata od održivih materijala kao i tehnika koje dodatno štede energiju.

**Potreba 7: Intenzivnije korišćenje dostupnih EU i drugih oblika finansiranja**

Nedovoljna informisanost potencijalnih korisnika sredstava, predstavlja veliki problem u njihovom korišćenju. Crnoj Gori su na raspolaganju značajna sredstva iz mjere 7 IPARD II[[8]](#footnote-8) programa i budućeg IPARD III programa koja su namijenjena ulaganjima u izgradnju/rekonstrukciju/opremanje objekata ruralnog turizma. Postoje raspoloživa sredstva i iz drugih IPA komponenti, najvećim dijelom u sklopu projekata Prekogranične saradnje (CBC). Kako bi se omogućilo korištenje ovih sredstava potrebno je potencijalnim korisnicima pružiti snažniju institucionalnu podršku u smislu kanalisanja svih potrebnih informacija i pomoći korisnicima u izradi projektnih aplikacija. Ovu vrstu asistencije pruža Ministarstvo poljoprivrede, šumarstva i vodoprivrede kroz svoje specijalizovane službe.

Osim navedenog, raspoloživi su i ostali kanali finansiranja, o kojima se informacije mogu dobiti posredstvom lokalnih turističkih organizacija i organa lokalne samouprave.

**Potreba 8: Snažnija promocija ruralnog turizma Crne Gore na međunarodnim tržištima**

Raslojenost informacija o objektima ruralnog turizma i uslugama koje se u njima odvijaju, zbunjujuća je za sve željne odmora u ruralnoj Crnoj Gori.

**Potreba 9: Jačanje digitalizacije u funkciji promocije i destinacijskog menadžmenta u ruralnom turizmu**

Posljednji i najbrže rastući oblik marketinga uključuje online kanale i elektronsko poslovanje. Online marketing sprovodi se preko interaktivnih online računarskih sistema sa kojima su pružaoci usluga i potrošači elektronski povezani. Online marketing je oblik direktnog marketinga koji se sprovodi preko interaktivnih online računarskih sistema.

**Potreba 10: Povezivanje udruženja**

Da bi se obogatila turistička ponuda, neophodno je podržati povezivanje udruženja, npr. udruženja proizvođača vina/sira/maslinovog ulja i drugih koji pružaju turističke usluge, kako bi zajedničkim nastupom na tržištu omogućili ostvarivanje boljih tržišnih uslova, a samim tim i veću popunjenost objekata.

**Potreba 11: Usklađivanje nacionalnog zakonodavstva u oblasti ruralnog turizma, uz jačanje institucionalne podrške u svim segmentima (zakonodavstvo, statistika, sprovođenje)**

Kroz izmjene nacionalnog zakonodavstva stvoriti preduslove za uspješno bavljenje ruralnim turizmom koji ne uključuje samo smještaj u objektima, već i druge oblike ugostiteljskih usluga. Izmjenama u poreskoj politici podsticati pojednostavljenje i smanjenje administrativnih prepreka koje potencijalne izdavaoce udaljavaju od bavljenja turizmom.

# OPERATIVNI CILJEVI I INDIKATORI

Pristup na kojem se zasniva izrada ovog Programa predstavlja kontinuitet prethodnog Programa za period 2019. – 2021/2022. godine, a koji je imao za cilj unaprjeđenje razvoja ruralnog turizma u svim područjima Crne Gore na kojima se ova aktivnost odvija.

Ovaj Program predstavlja okvir koji će sprovođenjem različitih mjera omogućiti dalji razvoj ruralnog turizma u periodu njenog sprovođenja, ali i kasnije.

Program je usklađen sa Strategijom razvoja turizma Crne Gore 2022. – 2025. sa Akcionim planom i u njoj definisanim Strateškim ciljem:

***Investicionim ulaganjima i formalizacijom turističkog prometa, Crna Gora se afirmiše kao globalno prepoznata turistička destinacija, sa smanjenom sezonalnošću poslovanja, umjerenijim regionalnim disbalansom i prioritizacijom turizma u razvojnim politikama.***

Takođe, ovaj Program se kroz definisane operativne ciljeve nadovezuje na operativne ciljeve postavljene u Strategiji.

Tabela 3: Operativni ciljevi i identifikovane potrebe

|  |  |  |
| --- | --- | --- |
| OPERATIVNI CILJEVI |  | POTREBE |
| OC 1. Unapređenje ljudskih resursa |  | P1.1. Privlačenje mladih kao nosilaca aktivnosti ruralnog turizmaP1.2. Podizanje nivoa opšteg i specifičnog znanja svih uključenih u aktivnosti ruralnog turizma  |
| OC 2. Očuvanje nasleđa, podizanje kvaliteta i kvantiteta turističke ponude  |  | P2.1. Očuvanje tradicionalnog nasleđa, zaboravljenih zanata i lokalne gastronomijeP2.2. Unapređenje kvaliteta i povećanje broja domaćinstava za bavljenje ruralnim turizmomP2.3. Kreiranje oznaka kvaliteta „Specifična ponuda“P2.4. Unapređenje ruralne infrastrukture u funkciji turizma |
| OC 3. Održivo upravljanje prirodnim resursima |  | P3.1. Sprečavanje negativnog uticaja turizma na životnu sredinu |
| OC 4. Podizanje nivoa korišćenja EU sredstava |  | P4.1. Intenzivnije korišćenje dostupnih EU i drugih oblika finansiranja |
| OC 5. Digitalizacija i promocija |  | P5.1. Jačanje digitalizacije u funkciji marketinga i upravljanja smještajnim kapacitetima uz objedinjavanje informacija o cjelokupnoj ponudi ruralnog turizmaP5.2. Snažnija promocija ruralnog turizma Crne Gore na međunarodnom tržištu, kroz različite kanale komunikacijeP5.3. Uključivanje ruralnih tura u ponudu paket aranžmana za atraktivnije destinacije i njihovo promovisanje |
| OC 6. Udruživanje |  | P 6.1 Udruživanje zbog ostvarivanja boljih tržišnih uslova, a samim tim i veće popunjenost objekata.  |
| OC 7. Prilagođavanje nacionalnog zakonodavstva  |  | P7.1. Prilagođavanje nacionalnog zakonodavstva u oblasti ruralnog turizma, uz jačanje institucionalne podrške u svim segmentima (zakonodavstvo, statistika, sprovođenje), |

**OC 1.** **Unapređenje ljudskih resursa**

Starosna struktura nosilaca aktivnosti ruralnog turizma u Crnoj Gori izuzetno je nepovoljna. Crna Gora spada u kategoriju zemalja sa veoma starim stanovništvom i u posljednjih pedesetak godina prirodni priraštaj opao je za 60%. U polnoj strukturi Crne Gore, prema popisu iz 2011. godine, bilo je oko 50,6% žena. Do 2011. je bio je jako izražen trend masovne migracije iz sjevernog dijela Crne Gore, područja gdje se ruralni turizam ubrzano razvija, ka centralnim i primorskim područjima. Prema podacima Ankete o radnoj snazi na poljoprivrednim gazdinstvima (2016. godina), oko 34% članova gazdinstava bilo je u najaktivnijoj radnoj dobi (do 44 godine), dok je onih starijih od 55 godina bilo čak 44%. Ako znamo kako su aktivnosti ruralnog turizma i poljoprivrede neraskidivo povezane, jasno je kako se ovaj podatak odražava i na nosioce aktivnosti ruralnog turizma.

Podaci o strukturi radno angažovanih lica na porodičnim poljoprivrednim gazdinstvima pokazuje kako je bez obrazovanja ili sa nezavršenim osnovnim obrazovanjem njih oko 9,5% , sa završenom osnovnom školom 28%, dok je najviše onih sa završenim srednjoškolskim obrazovanjem bilo kojeg profila (53%). U okviru ovog operativnog cilja biće sprovedene sljedeće mjere:

**M1.1. Investiciona podrška gazdinstvima u kojima su mladi ljudi radno angažovani nosioci aktivnosti (do 40 godina)**

Kroz ovaj vid podrške, finansiraće se ulaganja u objekte u kojima su mlađi od 40 godina nosioci aktivnosti ruralnog turzima. Kako bi se postigla rodna ravnopravnost, kod pripreme javnih poziva žene nosioci aktivnosti ostvarivaće dodatne bodove. Finansiranje će biti 100% iznosa ulaganja. Prihvatljiva su ulaganja u inovativne projekte, digitalizaciju i energetsku efikasnost.

**M1.2. Podrška obrazovanju mladih nosilaca gazdinstava**

Kroz ovaj vid podrške finansiraće se ulaganja u sticanje znanja stranih jezika u ovlašćenim školama za učenje stranih jezika u trajanju od 2 semestra godišnje. Cijena kursa se finansira u 100% iznosu.

**M1.3. Edukacije**

U saradnji sa drugim državnim i javnim institucijama, redovno će se, ali ne isključivo, održavati edukacije iz sljedećih oblasti,:

* Prisustvo na društvenim mrežama,
* Digitalizacija poslovanja (on-line rezervacije, prijava gostiju),
* Poreska politika,
* Korišćenje EU fondova,
* Higijenski minimum,
* Priprema tradicionalnih jela,
* Recikliranje otpada i briga o životnoj sredini,
* Osnovni kurs stranih jezika

|  |  |  |
| --- | --- | --- |
|  | Ciljana vrijednost | Odgovornost |
| Oznaka | Indikator učinka | polazna vrijednost | 2023. | 2024. | 2025. |  |
| I.1.1 | Broj dodijeljenih podrški mladim nosiocima | 0 | 5 | 8 | 10 | MERT |
| I.1.2. | Broj mladih polaznika upućenih na kurs stranih jezika i digitalizacije | 0 | 10 | 12 | 15 | PKCG, NTOCG/LTOi |
| I.1.3.  | Broj učesnika specijalizovanih edukacija | 0 | 20 | 30 | 40 | MERT/ MFNTOCG/LTOi/PKCG |

**OC 2. Očuvanje nasleđa, podizanje kvaliteta i kvantiteta turističke ponude**

Ruralni turizam u Crnoj Gori se u velikoj mjeri oslanja na tradiciju, koja je posljednjih godina zbog sve veće depopulacije pomalo napušta. Tradicionalno graditeljsko nasljeđe, specifičan stil gradnje kako u ravničarskim predjelima, tako i u katunima, zahtjeva potpunu revitalizaciju, jer su ovakvi objekti upravo ono što turista očekuje od ruralnog područja. S obzirom da je broj takvih objekata ograničen, a potražnja za smještajnim kapacitetima sve veća, potrebno je raditi na izgradnji novih objekata koji će takođe moći da prezentuju tradiciju, kroz prezentaciju starih zanata i tradicionalne autohtone crnogorske kuhinje. Ovaj operativni cilj sprovodićese kroz sljedeće mjere:

**M2.1. Investiciona podrška – male investicije**

Mjera je namijenjena pružanju podrške gazdinstvima sa ciljem unaprjeđenja turističke ponude kroz uvođenje dodatnih inovativnih sadržaja (biciklizam, razni sportovi i sl.) kao i sa ciljem ulaganja u povećanje komfora objekata i uređenja imanja.

**M2.2. Investiciona podrška – očuvanje tradicionalnih seoskih kuća i pratećih objekata**

Mjera namijenjena obnovi objekata tradicionalne arhitekture, s tradicionalnim materijalima i tradicionalnim načinom gradnje. Takođe, jedna od mjera odnosi se i na revitalizaciju katuna, kao mjesta tradicionalnog stila života koji i danas diktira brojne segmente poput gastronomije, aktivnosti vezanih za slobodno vrijeme i za zabavu, a najzanimljiviji je jako blizak odnos i suživot prirode i čovjeka što turizam na katunu čini specifičnim.

**M2.3. Investiciona podrška– energetska efikasnost**

Mjera je namijenjena ulaganjima u solarne panele za proizvodnju električne energije u objektima koji se nalaze u područjima koja nemaju organizovano snabdjevanje električnom energijom.

 Mjera je namijenjena i ulaganjima u obnovu fasada smještajnih objekata, korišćenjem materijala koji doprinose uštedi toplotne energije.

**M2.4. Investiciona podrška – IPARD M7**

U sklopu podmjere 7.1 - Podrška investicijama za razvoj ruralnog turizma IPARD III programa prihvatljiva su ulaganja u izgradnju i/ili rekonstrukciju i/ili opremanje ugostiteljskih objekata za pružanje usluga smještaja, objekata za pripremanje hrane i pića, uređenje turističke infrastrukture (tematski ili zabavni parkovi, teniski tereni, bazeni, zabavno rekreativne staze ili putevi - fitnes staze, panoramski putevi, biciklističke i planinarske staze) i prateće rekreativne aktivnosti (jahanje, ribolov); Izgradnju i/ili rekonstrukciju i/ili nabavku opreme za obnovljive izvore energije; Nabavku opreme i uređaja za tretman otpada i prečišćavanje otpadnih voda. Prihvatljivo je finansiranje i izrade projektne dokumentacije, biznis plana kao i trošak konsultanta.

**M2.5. Rekonstrukcija infrastrukture u ruralnim područjima – male investicije**

MPŠV iz sredstava Agrobudžeta podstiče ulaganja u razvoj ruralne infrastrukture. Podrška se daje za poboljšanje ruralne infrastrukture, a posebno za izgradnju nove i adaptaciju i rekonstrukciju postojeće infrastrukture (put, voda, struja i ostala infrastruktura) do pojedinih ili grupa seoskih domaćinstava, pristup katunima, infrastruktura u okviru gazdinstva i za projekte razvoja elektro mreže u ruralnim područjima, kao i korišćenje solarne energije.

**M2.6. Izgradnja/rekonstrukcija infrastrukture u ruralnim područjima– IPARD M6**

Kroz ovu mjeru u IPARD III programu podržavaće se ulaganja u izgradnju putne infrastrukture, infrastrukture za vodosnabdijevanje, zbrinjavanje otpada, u mala postrojenja za proizvodnju energije iz obnovljivih izvora kao i ulaganja u podizanje dostupnosti širokopojasnog interneta u ruralnim područjima. Mjera se do sada nije sprovodila i traži detaljnu obuku jedinica lokalne samouprave po pitanju sprovođenja javnih nabavki po EU pravilima.

**M2.7. Očuvanje starih zanata – IPARD M7**

U sklopu podmjere 7.3 - Podrška tradicionalnim zanatima u sklopu IPARD III programa prihvatljiva su ulaganja u izgradnju/rekonstrukciju objekata i nabavu mašina, alata i opreme. Mjera ima za cilj da podstakne proizvodnju rukotvorina i promovisanje kvaliteta usluga u ruralnom području. Cilj podrške ovim aktivnostima je očuvanje mnogih tradicionalnih znata od izumiranja.

**M2.8. Uvođenje oznake „Specifična ponuda“**

Oznaka se kreira s ciljem da istakne sadržaje seoskih domaćinstava koja su prepoznatljiva po svojoj specifičnoj ponudi domaćih prehrambenih proizvoda u kategorijama npr. „Vino“, „Maslinovo ulje“, „Sir“, „Med“ i dr., i cjelokupne gastro ponude „Domaća kuhinja“.

|  |  |  |
| --- | --- | --- |
|  | Ciljna vrijednost | Implementacija |
| Oznaka | Indikator učinka | Polazna vrijednost | 2023. | 2024. | 2025. |  |
| I.2.1. | Broj podržanih malih investicija | 0 | 20 | 25 | 30 | MERT |
| I.2.2.  | Broj podržanih investicija u objekte tradicionalne arhitekture | 0 |  |  |  | MPŠV |
| I.2.3. | Broj podržanih investicija u energetsku efikasnost | 0 |  |  |  | MERT |
| I.2.4.  | Broj projekata ruralnog turizma podržanih mjerom 7 IPARD III programa\* | 0 |  | 45 | 45 | MPŠV |
| I.2.5. | Broj projekata obnove ruralne infrastrukture – mali projekti | 0 | 180 | 180 | 170 | MPŠV |
| I.2.6. | Broj projekata izgradnje/rekonstrukcije ruralne infrastrukture podržanih mjerom 6 IPARD III programa\* | 0 | 0 | 15 | 20 | MPŠV |
| I.2.7.  | Broj projekata kojima je podržano očuvanje starih zanata mjerom 7 IPARD III programa\* | 0 | 0 | 20 | 25 | MPŠV |
| I2.8. | Broj domaćinstava kojima je dodijeljena oznaka specifične ponude (OSP) | 0 | 10 | 30 | 50 | MERT |

Napomena: \* Procjena indikatora preuzeta iz IPARD III programa

**OC 3. Održivo upravljanje prirodnim resursima**

Jedan od ključnih elemenata vizije Nacionalne strategije održivog razvoja Crne Gore do 2030. godine naglašava Crnu Goru kao ekološku državu u kojoj je ostvaren sklad tradicionalnog načina života čovjeka i njegovog prirodnog okruženja, u kojoj je životna sredina zdrava, a vrijednosti biodiverziteta, voda, mora, vazduha, zemljišta, prostora, kao i vrijednosti ostalih prirodnih resursa, unaprijeđene i sačuvane za generacije koje dolaze. U skladu s ovom vizijom, potrebno je na najmanju moguću mjeru smanjiti negativni učinak turizma na životnu sredinu, a preventivnim akcijama preuzeti mjere zaštite i očuvanja prirodne sredine. Ruralni turizam u svojoj suštini podrazumijeva integraciju s prirodnim ljepotama, netaknutom prirodom i bogatstvom biljnog i životinjskog svijeta. Ovaj operativni cilj će se postići kroz sljedeće mjere:

**M3.1. Određivanje lokacija za organizovano sakupljanje otpada**

U mnogim područjima gdje se odvijaju aktivnosti ruralnog turizma ne postoji organizovano prikupljanje otpada, već velike količine završavaju u prirodi, posebno rijekama čija su korita i obale prepune plastičnog i drugog otpada. U saradnji sa Ministarstvom ekologije, prostornog planiranja i urbanizma u sklopu kampanje „Za jedinu na svijetu. Naša je. Čuvajmo je“ postavi će se kontejneri u područjima sa smještajnim kapacitetima. U istom projektu postaviće se i kante za smeće na odmaralištima/vidikovcima u sklopu turističkih ruta.

Na ovaj cilj se nadovezuje i OC1 kroz sprovođenje edukacija o zaštiti životne sredine kao i OC2 kroz podršku uređenju imanja.

|  |  |  |
| --- | --- | --- |
|  | Ciljna vrijednost | Implementacija |
| Oznaka | Indikator učinka | polazna vrijednost | 2023. | 2024. | 2025. |  |
| I.3.1. | Broj novih lokacija za organizovano sakupljanje otpada | 0 |  |  |  | MERT/MEPPU/ Lokalne samouprave |

**OC 4. Podizanje nivoa korišćenja EU sredstava**

Crnoj Gori su na raspolaganju značajna sredstva iz pretpristunih EU fondova koja se mogu iskoristiti za različite investicije koje doprinose unaprjeđenju usluga u ruralnom turizmu. Sredstva su dostupna iz IPA Instrumenta pretpristupne pomoći, uglavnom u okviru V. komponente – ruralni razvoj, kao i iz IPA projekata prekogranične saradnje (IPA CBC).

U sklopu IPARD programa direktno se podstiču ulaganja u ruralni turizam kroz Mjere 7 „Diverzifikacija gazdinstva razvoj poslovanja“, podmjere 7.1“Podrška investicijama za razvoj ruralnog turizma“, ali i brojne aktivnosti povezane sa ruralnim turizmom – „Podrška investicijama kroz preradu na gazdinstvima“ u podmjeri 7.2 i „Podrška tradicionalnim zanatima“ u podmjeri 7.3. Aktivnosti su se sprovodile i u razdoblju IPARD II programa (2014. – 2022.).

Podsticaji za ulaganja u sektor ruralnog turizma mogu se realizovati i u okviru projekata prekogranične saradnje (IPA CBC), i to:

*1. ADRION PROGRAM – JADRANSKO-JONSKA REGIJA*

Program je odobren 30. novembra 2022. godine, a u periodu realizacije do 2027. biće objavljivani pojedinačni konkursi koji će definisati korisnike, vrste ulaganja i iznose podrške. Ukupan raspoloživi fond iznosi 28,8 miliona eura.

<https://www.adrioninterreg.eu/index.php/about-program/programme/towards-the-new-adrion-a-view-ahead-on-the-next-programming-period-2021-2027/#toggle-id-1>

*2.* *IPA JUŽNI JADRAN (Italija-Albanija-Crna Gora) 2021.-2027.*

Projekt je namijenjen finansiranju projekata između italijanskih, albanskih i crnogorskih javnih i neprofabilnih organizacija, usmjerenih na pametan, zelen, inkluzivan i digitalni rast teritorija koje dijele zajedničku granicu na južnom Jadranu. Ukupno je obezbjeđen budđet od 81 milion eura za cijeli period implelementacije.

<https://www.italy-albania-montenegro.eu/home>

*3. PREKOGRANIČNA SARADNJA SRBIJA – CRNA GORA*

Prioriteti odabrani za finansiranje programa su zapošljavanje, mobilnost radne snage i promocija turizma i kulturnog i prirodnog nasleđa kroz tematski prioritet 5, koji će se realizovati kroz specifičan cilj 2.1 Unapređenje i promocija zajednički koordinisane prekogranične turističke ponude tzasnovane na zaštićeno kulturno i prirodno nasleđe. Ukupan raspoloživi fond iznosi 8,4 miliona eura.

<https://cbcsrb-mne.org/>

*4. PREKOGRANIČNA SARADNJA BOSNA I HERCEGOVINA – CRNA GORA*

Opšti cilj programa je Održivi razvoj u prekograničnom području između Bosne i Hercegovine i Crne Gore promoviše se kroz realizaciju zajedničkih projekata, tzasnovanih na efektivnom korištenju komparativnih prednosti programskog područja. Jedno od tematskih područja je TP3: Podsticanje turizma, kulturnog i prirodnog nasleđa. Ukupno je na raspolaganju 8,4 miliona eura za period 2021. – 2027.

<http://cbc.bih-mne.org/>

Kako su se potencijalni korisnici IPARD mjere 7 tokom 2021. godine po prvi put susreli sa složenim načinom prijave, koji zahtijeva veliku količinu dokumentacije, postojao je, a takvo je raspoloženje i dalje značajan otpor prema ovom modelu finansiranja aktivnosti. S obzirom da će od momenta pristupanja Crne Gore u EU, najveći dio investicija biti podržan kroz EU fondove, već sada treba pristupiti edukaciji potencijalnih korisnika i obezbjeđivanju stručne podrške prilikom prijave za mjeru 7 IPARD programa. Slična je situacija i sa projektima prekogranične saradnje o kojima krajnji korisnici koji bi trebalo da imaju konkretnu korist od ovog modela podrške, imaju vrlo malo informacija i specifičnih znanja koja bi im omogućila da se prijave na ove pozive.

S tim ciljem, u okviru ovog OC planirano je sprovođenje sljedeće mjere:

**M4.1 Pomoć u izradi projektne dokumentacije za M7 IPARD programa**

Inicijalni troškovi izrade projektne dokumentacije za prijavu na IPARD program prilično su visoki i zato ograničavajući faktor za mnoge, posebno one čija je vrijednost prijava u rasponu 20.000 – 50.000 EUR-a.

Kroz ovu mjeru će se putem javnog konkursa birati konsultanti koji će izraditi projektnu dokumentaciju za određeni broj korisnika.

|  |  |  |
| --- | --- | --- |
|  | Ciljna vrijednost | Implementacija |
| Oznaka | Indikator učinka | Polazna vrijednost | 2023. | 2024. | 2025. |  |
| I.4.1. | Izrađene prijave na M7 IPARD programa | 0 | 3 | 4 | 5 | MERT |

**OC 5. Digitalizacija i promocija**

Kao što je pokazala SWOT analiza, a i na osnovu mišljenja brojnih zainteresovanih strana uključenih u djelatnost ruralnog turizma, ista nije dobro promovisana kako na domaćem, tako niti na regionalnom i međunarodnom tržištu. Veliki disparitet u informacijama djeluje zbunjujuće, pogotovo za stranog gosta koji je tek u potrazi za idealnim smještajem. Informacije o objektima ruralnog turizma dostupne su na nekoliko različitih web sajtova, ali nijedan od njih ne obuhvata cjelokupnu ponudu, objekata koji su u skladu sa svim pozitivnim zakonskim propisima. Takođe, izražena je ujednačenost u ponudi turističkih aranžmana koja ne predviđa turističke ture koje podrazumjevaju boravak u visokorazvijenim turističkim destinacijama, uglavnom na primorju, bez uključivanja ruralnih tura u pomenute aranžmane. Jedan od velikih nedostataka je i smanjena vidljivost turističkih objekata na digitalnim platformama i društvenim mrežama, kao najefikasnijem marketinškom kanalu danas. Dodatna promocija ruralnog turizma na domaćem i regionalnom tržištu biće ostvarena uvođenjem godišnje manifestacije „Dani ruralnog turizma“ tokom koje će se birati najuspješniji domaćini u okviru nekoliko kategorija.

Ovom operativnom cilju doprinijeti će i OC 1 kroz mjeru „Organizovanje edukacija za sve učesnike koji se bave aktivnosti ruralnog turizma“. Aktivnosti unutar ovog OC odvijaće se sprovođenje sljedećih mjera:

**M5.1. Mobilna aplikacija**

Kako bi se objedinila ponuda na jednom mjestu, biće kreirana mobilna aplikacija sa podacima o svim registrovanim objektima ruralnog turizma, sa tačnim geografskim koordinatama i vrstama usluga koje pružaju. Aplikacija će se ažurirati redovno, nakon uvođenja novih objekata u registar objekata ruralnog turizma ili u slučaju potrebe za izmjenama postojećih podataka. Aplikacija će se preuzimati na mobilne telefone, a moći će se koristiti i bez pristupa internetu.

**M5.2. Promocija ruralnog turizma**

Putem različitih komunikacionih kanala promovisati ruralni turizam Crne Gore. Promociju sprovoditi, pored fokusa na međunarodnom tržištu, i na regionalno i domaće turističko tržište. Za razliku od prethodnog pristupa promociji, bazirati se dominantno na digitalni marketing. (odnos promocije 20:80), Nastaviti s održavanjem kampanje „Ruralno, održivo, domaćinski“ na kojoj proglašavaju najbolja domaćinstva u nekoliko kategorija. Svake godine do kraja novembra izradiće se Media plan za sljedeću godinu koji će uključivati komunikacione alate, vremenski okvir sprovođenja i iznos potrebnih sredstava.

Na područjima graničnih prelaza, putnih, lučkih i na aerodromima postaviti QR kod čijim skeniranjem se automatski preuzima mobilna aplikacija iz tačke 14. QR kod koristiti i na svim kanalima oglašavanja, štampanim, digitalnim. U saradnji sa nacionalnim avioprevoznikom, QR kod inkorporirati u obrazac avionske karte.

|  |  |  |
| --- | --- | --- |
|  | Ciljna vrijednost | Implementacija |
| Oznaka | Indikator učinka | Polazna vrijednost | 2023. | 2024. | 2025. |  |
| I.5.1. | Izrađena mobilna aplikacija (uz godišnje održavanje) | 0 | 1 | 1 | 1 | MERT |
| I.5.2.  | Broj odrađenih promotivnih kampanja s ciljem promovisanja ruralnog turizma Crne Gore | 0 | 1 | 2 | 2 | NTO/LTOi |

**OC 6. Udruživanje**

U sklopu ovog cilja poticaće se udruživanje kao i jača saradnja udruženja s ciljem osmišljavanja novih turističkih proizvoda u ruralnom prostoru te povezivanje ponude u razvijenijim turističkim regijama s ponudom u ruralnom prostoru. Na ovaj operativni cilj nadovezuju se aktivnosti OC 5 kroz podršku uvođenju ruralnih destinacija u turističke pakete u priobalju.

Aktivnosti unutar ovog OC odvijaće se kroz sljedeću mjeru:

**M6.1. Osnivanje udruženja**

U cilju jačanja integralnog turističkog proizvoda u ruralnim područjima potrebno je sprovesti aktivnosti koje imaju za cilj unaprjeđenje vertikalne i horizontalne saradnje, odnosno uspostavljanje različitih tematskih i/ili proizvodnih udruženja. Njihovima povezivanjem, u turističku ponudu mogle bi se uvesti npr. vinske ture, ture sira, ture maslinovog ulja, koje su odlična dopuna turističkoj ponudi u visoko razvijenim turističkim područjima u priobalju. Ovako osnovana udruženja moguće je povezati u klastere.

|  |  |  |
| --- | --- | --- |
|  | Ciljna vrijednost | Implementacija |
| Oznaka | Indikator učinka | Polazna vrijednost | 2023. | 2024. | 2025. |  |
| I.6.1. | Broj osnovanih udruženja | 0 | 1 | 1 | 1 | Zajednica opština NTO |

**OC7. Prilagođavanje nacionalnog zakonodavstva**

U okviru ovog horizontalnog operativnog cilja, pratiće se nacionalno zakonodavstvo vezano za oblast ruralnog turizma, i nastojaće se da se ono uskladi sa stvarnim potrebama. Takođe će se raditi na pojednostavljivanju procedura. Aktivnost uključuje održavanje redovnih sastanaka sa svim zainteresovanim stranama uključenim u aktivnosti ruralnog turizma, od Udruženja iznajmljivača, NTO i LTO i drugih. U koordinaciji sa drugim državnim organima, radiće se na prilagođavanju zakonodavstva vezanog za korišćenje EU fondova kako bi se iste procedure pojednostavile. Takođe, u saradnji sa Upravom prihoda i carina radiće se na uvođenju mogućnosti adekvatnijeg modela oporezivanja aktivnosti u ruralnom turizmu.

Kroz ovaj operativni cilj radiće se i na jačanju statističkog izvještavanja u segmentu ruralnog turizma.

Na ovaj operativni cilj nadovezuju se aktivnosti OC 1 kroz organizovanje edukacija za korisnike, vezane uz različite segmente poslovanja.

|  |  |  |
| --- | --- | --- |
|  | Ciljna vrijednost | Implementacija |
| Oznaka | Indikator učinka | Polazna vrijednost | 2023. | 2024. | 2025. |  |
| I.OC7. | Broj održanih sastanaka sa zainteresovanim stranama koji djeluju u području ruralnog turizma | 0 | 2 | 2 | 2 | MERT |
| Uspostavljeno statističko praćenje |  |  | 1 |  | MONSTAT |
| Broj usvojenih / promijenjenih zakona/uredbi |  | 1 |  |  | MERT |

# AKCIONI PLAN 2023. – 2025.

|  |
| --- |
| **AKCIONI PLAN ZA 2023. S PROJEKCIJAMA ZA 2024. - 2025.**  |
|
|   |   |   |   |   | **PERIOD SPROVOĐENJA** | **FINANSIJE** |   |
|   | **MJERA** | **INDIKATOR REZULTATA** | **ODGOVORNA INSTITUCIJA** | **PARTNERI U SPROVOĐENJU** | **2023.** | **2024.** | **2025.** | **POTREBNA SREDSTVA NB 2023** | **POTREBNA SREDSTVA 2024. - 2025.** | **IZVOR FINANSIRANJA** | **NAPOMENA** |
| **OC1** | M1.1 Investiciona podrška gazdinstvima u kojima su mladi ljudi radno angažovani nosioci aktivnosti (do 40 godina) | Broj dodijeljenih podrški mladim nosiocima | MERTLokalne samuprave |   | X | X | X | 15.000  | 25.000 | BUDŽET CG  |  |
| M1.2 Podrška obrazovanju mladih nosilaca gazdinstava | Broj mladih polaznika upućenih na kurs stranih jezika | PKCG LTOi | MERT Obrazovne institucije | X | X | X | 5.000 | 10.000 | BUDŽET CG |
| M1.3 Edukacije/primjena novih tehnologija | Broj učesnika edukacija | MERT | Uprava prihoda i carina NTOCGPKCGLTOi | X | X | X | 0 | 0 |   | Nijesu potrebna finansijska sredstva |
|   |
| **OC 2** | M2.1 Investiciona podrška – male investicije | Broj podržanih malih investicija | MERT |   |  X |  X | X  | 20.000 | 40.000 | BUDŽET CG  | Neka ulaganja moći će se finansirati u sklopu projekata prekogranične saradnje |
| M2.2. Investiciona podrška – očuvanje tradicionalnih seoskih kuća i pratećih objekata | Broj podržanih investicija u objekte tradicionalne arhitekture | MPŠV | MERT  | x  | x  | x  | 80.000 | 160. 000 | AGROBUDŽET (MPŠV)  |   |
| M2.3. Investiciona podrška– energetska efikasnost | Broj podržanih investicija u energetsku efikasnost | MERT  |   |   | X |   |   | 10.000 | BUDŽET CG |  |
| M2.4. Investiciona podrška – IPARD M7 | Broj projekata ruralnog turizma podržanih mjerom 7 IPARD III programa\* | MPŠV |   | X | X | X | 3.000.000mil  | 6.000.000mil | IPARD (EU + NACIONALNI BUDŽET) | Sredstva je moguće koristiti do n +3 godina „n“ godina u kojoj su opredjeljena sredstva |
| M2.5. Rekonstrukcija infrastrukture u ruralnim područjima – male investicije | Broj projekata obnove ruralne infrastrukture – mali projekti | MPŠV |   | X | X |   |   | 3.175.000 | NACIONALNI BUDŽET (AGROBUDŽET) | Agrobudžet - nacionalna sredstva i Međunarodni fond za razvoj poljoprivrede (IFAD) |
| M2.6. Izgradnja/rekonstrukcija infrastrukture u ruralnim područjima – IPARD M6 | Broj projekata izgradnje/rekonstrukcije ruralne infrastrukture podržanih mjerom 6 IPARD III programa\* | MPŠV |   |   |   | X |   | 2.100.000 | IPARD (EU + NACIONALNI BUDŽET) | Sredstva je moguće koristiti do n +3 godina „n“ godina u kojoj su opredjeljena sredstva |
| M2.7. Očuvanje starih zanata – IPARD M7 | Broj projekata kojima je podržano očuvanje starih zanata mjerom 7 IPARD III programa\* | MPŠV |   | X | X | X |   | 200.000 | IPARD (EU + NACIONALNI BUDŽET) | Sredstva je moguće koristiti do n +3 godina „n“ godina u kojoj su opredjeljena sredstva |
| M2.8. Uvođenje Oznake „Specifična ponuda“  | Broj domaćinstava kojima je dodijeljena OSP | MERT | MPŠV  | X | X | X |   |   |   | Nijesu potrebna finansijska sredstva |
|   |
| **OC3** | M3.1 Određivanje lokacija za organizovano sakupljanje otpada | Broj novih lokacija za organizovano prikupljanje otpada | MEPPU  | MERTOpštine  |   | X |   |   |   | IPA FOND | U 2024. i 2025. finansiranje u sklopu IPA projekta. Potrebno je razviti projektni prijedlog u saradnji s IPA unit Ministarstvo ekologije prostorsnog planiranja i urbanizma |
|   |
| **OC 4** | M4.1. Izrada projektne dokumentacije za M7 IPARD programa | Broj izrađenih prijava na M7 IPARD programa | MERT |  | X  | X | X |  10.000 | 25.000  | NACIONALNI BUDŽET  |  |
|   |
| **OC 5** | M5.1. Mobilna aplikacija  | Izrada mobilne aplikacije(uz godišnje održavanje) | MERT |   | X | X  | X  | 25.000 | 5.000 | NACIONALNI BUDŽET |   |
| M5.2. Promocija ruralnog turizma  | Broj odrađenih promotivnih kampanja s ciljem promovisanja ruralnog turizma Crne Gore | NTO LTOi | MERT | X | X | X |   |   |   |   |
|   |   |   |   |   |   |   |   |   |   |   |   |
| **OC6** | M6.1. Udruživanje | Broj osnovanih udruženja | Zajednica opštinaPKCG | MERT | X | X | X |  |  |  | Nijesu potrebna finansijska sredstva |
|   |   |   |   |   |   |   |   |   |   |   |   |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **OC7** | Prilagođavanje nacionalnog zakonodavstva  |   | MERT |   | X | X  |  X |   |   |   | Nijesu potrebna finansijska sredstva |

# MONITORING, EVALUACIJA I IZVJEŠTAVANJE

U ovom Programu definisani su operativni ciljevi i mjere kojima bi se trebale zadovoljiti definisane potrebe koje proizilaze iz SWOT analize. Uz svaki operativni cilj vezani su i indikatori čija će se realizacija pratiti. U zavisnosti od izvršenja indikatora, pratiće se uspješnost sprovođenja Programa. Kako bi se pratio napredak u implementaciji predloženih mjera u okviru Programa, biće uspostavljen sistem monitoringa u okviru Direkotorata za razvojne politike u turizmu, MERT-a. Monitoring će se vršiti na osnovu prikupljenih podataka svih institucija uključenih u sprovođenje mjera unutar Programa.

Iako su ovim Programom predviđene i aktivnosti koje se odnose na korišćenje IPARD III programa, za njihov monitoring zaduženo je MPŠV, a ispunjenje indikatora postavljenih IPARD III programom neće uticati na cjelokupnu realizaciju ovog Programa.

**Monitoring**

Monitoring je aktivnost koja se obavlja kontinuiranim praćenjem sprovođenja Programa i to na osnovu postavljenih indikatora, njihove početne vrijednosti (2022. godina) i ciljanih vrijednosti u 2023., 2024. i 2025. godini. Svi postavljeni indikatori jednostavno su mjerljivi i za njihovu realizaciju nije potrebno koristiti službene statističke izvore, iako mogu poslužiti kao dobra pomoć pri monitoringu, naročito nakon uspostavljanja statističkog praćenja pokazatelja u ruralnom turizmu. Na osnovu prikupljenih podataka o vrijednosti indikatora u posmatranoj godini, sastavlja se godišnji izvještaj. U zavisnosti od rezultata realizacije, moguće je vršiti i izmjene u ovom Programu.

**Radna grupa za reviziju, usvajanje i implementaciju Programa razvoja ruralnog turizma** **Crne Gore 2023-2025. godine s Akcionim planom**

Za potrebe praćenja sprovođenja ove Programa, MERT će odrediti članove Radne grupe koja će raspravljati o godišnjoj realizaciji Programa i predlagati njegove izmjene. Kao članovi radne grupe moraju biti jednako zastupljeni predstavnici svih institucija uključenih u aktivnosti ruralnog turizma (Ministarstva, državna i javna tijela, udruženja, NVO i dr.). Ovu funkciju može da preuzme i postojeća radna grupa za ruralni turizam.

U slučaju neispunjavanja indikatora zadatih u Programu, a u skladu sa dinamikom predviđenom u Akcionom planu, članovi Radne grupe za praćenje mogu predložiti novu dinamiku i način realizacije, kako se ne bi dovelo u pitanje ispunjenje postavljenih operativnih ciljeva.

**Evaluacija**

Po isteku perioda za koji je ovaj Program izrađen, sprovešće se evaluacija postignuća utvrđenim ovim Programom, kako bi se dobile konkretne preporuke u interesu daljeg unapređenja ruralnog turizma.

S obzirom na kratak period sprovođenja, koji obuhvata samo 3 kalendarske godine, neće biti potrebe za sprovođenjem tekuće evaluacije (on-going). Potrebno je angažovati eksternog evaluatora na kraju sprovedenog Programa.

**Javno informisanje o ispunjenju postavljenih ciljeva Programa**

S obzirom na izuzetan značaj sektora turizma, kao i ruralnog turizma na cjelokupnu ekonomiju Crne Gore, neophodno je redovno informisati javnost o svim aktivnostima koje se preduzimaju na ispunjavanju postavljenih operativnih ciljeva kojima se ublažavaju slabosti i prijetnje identifikovane u SWOT analizi.

Tokom izrade ovog Programa održano je nekoliko krugova javnih konsultacija sa predstavnicima interesnih udruženja, pojedincima koji rade u oblasti ruralnog turizma kao i javnim organima. Takođe, prije usvajanja Programa održane su i javne rasprave u tri regiona.

Na osnovu dobijenih komentara pripremljena je konačna verzija Programa. Informacije o postignućima u realizaciji Programa mogu se saopštavati i u okviru redovnih informativnih aktivnosti MERT-a, a mogu biti i dio ciljanih aktivnosti promovisanja ruralnog turizma putem različitih komunikacionih alata.

# ANEKSI

# Aneks 1 – RASPOLOŽIVI EU FONDOVI ZA INVESTICIJE U RURALNI TURIZAM

**IPARD III**

Uz razvoj ruralnog turizma, u ruralnim područjima se otvara novo tržište za lokalne proizvode, prerađevine i zanatske proizvode, kao što su tradicionalne rukotvorine i suveniri, i slično. U posljednjih nekoliko godina, razvijeni su novi turistički proizvodi kroz donatorske projekte, kao što je promovisanje specifičnih tura i postoji potreba da se ova ponuda i dalje razvija u ovim područjima. Mjera 7 IPARD III programa „Diverzifikacija gazdinstva i razvoj poslovanja“ ima za cilj kreiranje, diverzifikaciju i razvoj ruralnih aktivnosti kroz podršku investicijama za:

- Izgradnju, rekonstrukciju i opremanje komplementarnih ugostiteljskih objekata u ruralnim područjima;

- Izgradnju, rekonstrukciju i opremanje objekata za preradu u skladu s standardima bezbjednosti hrane;

- Unapređenje kontrole kvaliteta proizvoda sprovođenjem sistema upravljanja kvalitetom i standarda bezbjednosti hrane;

- Investicije u obnovljive izvore energije;

- Očuvanje tradicije i zanata.

Korisnici ovih pod-mjera su poljoprivrednici, fizička lica u ruralnim područjima, pravna lica, organizacije proizvođača (kao što su kooperative, udruženja, itd.) i mikro i mala preduzeća u ruralnim područjima.

Podrška se za ruralni turizam se kreće od 10.000 – 200.000 EUR-a, a za očuvanje starih zanata od 5.000 – 15.000 EUR-a. Intenzitet podrške je 60%. Dodatnih 10% podrške dobijaju mladi poljoprivrednici koji se odluče da se bave turizmom, starim zanatima ili ako se investicija odnosi na obnovljive izvore energije.

Svi kriterijumi prihvatljivosti propisani su IPARD III programom, Uredbom o sprovođenju mjere 7 IPARD III programa i svakim javnim pozivom. Raspisivanje javnih poziva za IPARD III predviđeno je od sredine 2023. godine.

**ADRION PROGRAM – JADRANSKO JONSKA REGIJA**

Podrška će se dodjeljivati u sklopu 7 specifičnih ciljeva:

- Razvoj i jačanje istraživačkih i inovacionih kapaciteta i prihvatanje naprednih tehnologija;

- Razvoj vještina za pametnu specijalizaciju, industrijsku tranziciju i preduzetništvo;

- Promovisanje prilagođavanja klimatskim promjenama i sprečavanja rizika od katastrofa i otpornosti, uzimajući u obzir pristupe zasnovane na ekosistemima;

- Promovisanje tranzicije na cirkularnu i resursno efikasnu ekonomiju;

- Jačanje zaštite i očuvanja prirode, biološke raznovrsnosti i zelene infrastrukture, između ostalog u urbanim područjima, i smanjenje svih oblika zagađenja;

- Promovisanje održive multimodalne urbane mobilnosti kao dijela tranzicije ka ekonomiji sa nultom neto stopom emisije ugljenika;

- Razvoj i jačanje održive, otporne na klimatske promjene, inteligentne i intermodalne nacionalne, regionalne i lokalne mobilnosti, uključujući bolji pristup TEN-T mreži i prekograničnu mobilnost.

Ciljne grupe na koje se odnose predložene aktivnosti obuhvatiće sve javne i privatne institucije i zainteresovane strane koji mogu doprinijeti ispunjavanju ciljeva programa u pogledu specifičnog cilja „Razvoj i jačanje istraživačkih i inovacionih kapaciteta i usvajanje naprednih tehnologija”.

**IPA JUŽNI JADRAN (Italija-Albanija-Crna Gora) 2021.-2027.**

Kroz osam specifičnih ciljeva nudi mogućnost ulaganja u povećanje konkurentnosti malih i srednjih preduzeća (MSE) u oblasti turizma, digitalizacije, biodiverziteta značajnog za prirodnu i kulturnu baštinu, povećanje energetske efikasnosti i za objekte u kojima se odvijaju aktivnosti ruralnog turizma, putna infrastruktura u oblasti turizma, usvajanja različitih vještina i povećanje dostupnosti turističkih usluga osobama iz osetljivih grupa. Poseban horizontalni cilj odnosi se na osnaživanje institucionalnih kapaciteta.

Krajnji korisnici sredstava su mala i srednja preduzeća, javne, privatne i neprofitne organizacije i građani.

**PREKOGRANIČNA SARADNJA HRVATSKA – BIH – CRNA GORA**

Program se sprovodi kroz 4 prioritetne ose:

Prioritetna os 1 - Pametna ulaganja u istraživanje, inovacije i konkurentno poduzetništvo

Prioritetna os 2 - Zelena ulaganja u zaštitu životne sredine i efikasno upravljanje rizicima

Prioritetna os 3 - Dostupne i otporne zdravstvene usluge

Prioritetna os 4 – Održivi i inkluzivni turizam i kultura

U osi 1 podrška će biti namijenjena za rast malih i srednjih poduzeća i njihovu digitalnu transformaciju. Cilj je omogućiti stvaranje novih radnih mjesta. Ovim će se podržati i razvoj i prilagođavaje poslovnih modela, proizvoda, usluga i procesa koji jačaju otpornost i prilagođavanje poduzeća klimatskim promjenama iimplementaciji novih digitalnih tehnologija u poslovanje.

U osi 2. podrška je usmjerena na energetsku efikasnost, biološku raznovrsnost u kontekstu klimatskih promjena i na koncepte otpornosti i cirkularne ekonomije, uglavnom s fokusom naupravljanje otpadom i inovativna rješenja za njegovu ponovnu upotrebu u proizvodnji.

Os 3. odnosi se na povećanje zdravstvene zaštite. Podržaće mal investicije u infrastrukturu i opremu kao i jačanje ljudskih resursa u zdravstvenim uslugama.

Os 4. aktivnosti će biti usmjerene na diverzifikaciju turizma ulaganjem u manje poznate destinacije i različite oblike turizma, unapređenje upravljačkih kapaciteta u sektoru turizma i razvoj komplementarnih usluga. Pored toga, fokus će biti na projektima koji pokreću društvene inovacije, odnosno razvoj i implementaciju novih ideja o proizvodima, uslugama, praksama i modelima u sektoru kulture i turizma. Prethodni program (2014. – 2020.) pokazao je veliko interesovanje za projektnu saradnju u vezi sa prekograničnim pristupima boljem upravljanju i revitalizaciji kulturnog i prirodnog nasleđa.

Četvrta os-a je namijenjena svim učesnicima u kreiranju i pružanju turističkih usluga u turizmu i kulturi, a posebno:

* Javni organi (nacionalni/regionalni/lokalni nivo)
* Agencije za regionalni i lokalni razvoj
* Udruge i nevladine organizacije koje djeluju u oblasti turizma, kulture, prirode, obuke i obrazovanja, ruralnog razvoja
* Sektorske agencije aktivne u oblasti turizma, kulture i zaštite prirode, ruralnog razvoja
* Obrazovne i istraživačke organizacije
* Turističke organizacije i ustanove
* Kulturne organizacije i iustanove
* Privredne komore
* Trgovačke komore
* Klasteri proizvođača
* Mala i srednja preduzeća

**PREKOGRANIČNA SARADNJA SRBIJA – CRNA GORA**

Specifični cilj 2.1 odnosi se na ulaganja sektor turizam: Unaprijediti i promovisati zajednički koordiniranu prekograničnu turističku ponudu zasnovanu na zaštićenom kulturnom i prirodnom nasleđu.

Fokus ovog specifičnog cilja biće korištenje etničkog i prirodnog potencijala i kulturne raznolikosti unutar programskog područja u cilju razvoja ili daljeg jačanja različitih vidova turizma i obezbeđivanja platforme za jačanje zajedničkog upravljanja prekograničnim turizmom kako bi se povećala atraktivnost lokacija i zajedničkih prekograničnih turističkih ponuda.

Koristiće se održivi pristupi mobilizaciji prirodnog i kulturnog nasleđa, uz aktiviranje resursa među lokalnim stanovništvom za kreiranje komplementarnih ponuda, povećanje vidljivosti, dostupnosti i upravljanja turističkim proizvodima i destinacijama, unapređenje stručnih kapaciteta. Pored toga, nastojaće se povećati saradnje između turističkih subjekata, pružalaca usluga i ekoloških poljoprivrednih proizvođača, a sve u cilju daljeg razvoja svih oblika turizma, uključujući i ruralnog.

Program će obezbjediti platformu za poboljšanje zajednički koordinisane prekogranične turističke ponude razvojem inovativnih, jedinstvenih i autentičnih turističkih proizvoda, povećanjem atraktivnosti web stranica, jačanjem zajedničkog brendiranja i zaštitom novih turističkih proizvoda.

Program će pružati podršku planiranju zajedničkih tematskih ruta, unapređenje očuvanja, promocije i upravljanja kulturnim i prirodnim naslijeđem, razvoju i organizaciji aktivnosti kulturne saradnje u pograničnom području i zajedničkoj obuci kadrova. Takođe, će podstaći prekograničnu saradnju ekoloških poljoprivrednih proizvođača, pružalaca usluga i turističkih subjekata, što će dodatno doprinijeti razvoju turizma u prekograničnom području.

Glavni korisnici:

- Turističke organizacije na nacionalnom/regionalnom/lokalnom nivou;

- Lokalne i regionalne razvojne organizacije/agencije;

- Državni organ i organizacije koje vrše nadzor nad turizmom i poljoprivrednom politikom;

- Lokalna samouprava;

- Privredna, zanatska, poslovna udruženja, klasteri, zadruge;

- Udruženja poljoprivrednika;

- Glavne ciljne grupe i krajnji korisnici su:

- Pružaoci turističkih usluga - sva poduzeća koja nude turističke usluge (hranu, smještaj i druge usluge) i iskustva (npr. planinarenje, biciklizam, kulturne i prirodne atrakcije itd.);

- Potencijalni pružaoci turističkih usluga (ruralno stanovništvo, početnici u turizmu, mladi, žene, nezaposleni, studenti);

- Lokalne i regionalne institucije i organizacije odgovorne za razvoj i promovisanje održivog turizma, upravljanje rizikom i spremnost;

- NVO i volonterske organizacije aktivne u oblasti turizma, zaštite prirode, životne sredine i kulturnog/istorijskog nasleđa;

- Institucije za zaštitu prirode/životne sredine, zaposleni u nacionalnim parkovima i drugim zaštićenim područjima prirode;

- Poljoprivrednici, vlasnici poljoprivrednog zemljišta;

- Učenici, nastavnici i osoblje u obrazovnim ustanovama;

- Ustanove u području kulturnog ili istorijskog naslijeđa;

- Turisti i lokalno stanovništvo uopšte.

|  |
| --- |
| ***Programi prekogranične saradnje za period 2021. – 2027. odobreni su u 2022. godini, a u novembru i decembru su održane prve konferencije u povodu otvaranja programa (launch meeting). U odobrenim programima definisane su prioritetne ose/specifični ciljevi, a u svakom javnom pozivu definišu se ulaganja, korisnici i svi drugi detalji.*** |

# Aneks 2 Iskustva iz razvijenih EU destinacija ruralnog turizma

Ruralni turizam kao turistička grana prepoznat je još od 60.-ih godina prošlog vijeka, i velikom brzinom se razvijao sve do 80.-ih, kada ulazi u fazu stagnacije. Ponovni preporod doživljava unazad 10-ak godina, a dodatni podsticaj za razvoj na mnogim tržištima, tako i na Crnogorskom, bila je pandemija COVID 19, koja je dodatno učinila atraktivnim boravak u manjim objektima, u krugu ljudi povezanih porodićno ili prijateljski, u netaknutoj prirodi. Sve ovo otvara velike mogućnosti za jačanje privrede i revitalizaciju ruralnih područja uopšte.

Za izradu ovog Programa, u obzir su uzete sve pozitivne strane ruralnog turizma u Hrvatskoj, Sloveniji, Austriji i Švicarskoj.

**Hrvatska**

Pitanje ruralnog turizma uređuje se novom Strategijom razvoja održivog turizma do 2030. godine. Akcionii plan razvoja turizma ruralnih područja iz 2015. godine vezivao se na raniju Strategiju koja je pisana za period do 2020. godine.

Strategija je bila predviđena realizacija aktivnosti i programa u vezi sa:

1. Unaprijeđenje institucionalnog okvira i povezani programi:
2. Zakonska deregulacija i harmonizacija
3. Sistem podsticanja projekata seoskog turizma
4. Informativna podrška seoskom turizmu
5. Statističko praćenje efekata seoskog turizma
6. Interni marketing – podizanje nivoa svijesti svih uključenih u aktivnost ruralnog turizma

Zakonska deregulacija i harmonizacija podrazumijevala je međusobno usklađivanje zakonskih i podzakonskih propisa koje donose različita ministarstva, kao i pojednostavljavanje zakonodavstva vezanog za ruralni turizam. Podsticanje projekataruralnog turizma sprovedeno je kroz EU fondove (IPARD), ali i iz nacionalnog budžeta uz sufinansiranje kamata na kredite. Takođe, predviđeno je bilo pružanje tehničke podrške kroz izradu projektne ideje, provjeru tržišne isplativosti i dr. Program „c“ predviđao je razvoj mreže turističkih informacionih, razvojnih i savjetodavnih centara za potrebe poduzetnika u ruralnom turizmu. Program „d“ predvidio je uspostavljanje dobrog statističkog praćenja, uključujući praćenje zadovoljstva korisnika usluga u ruralnom turizmu.

1. Razvoj proizvoda sa programima:
2. Obogaćivanje ponude na nivou destinacije
3. Upravljanje kvalitetom
4. Povezivanje (klasteri)

Program „a“ predviđao je izradu strateških dokumenata na nižim nivoima, a koji bi prepoznali sve nedostatke turističke ponude, ne samo na nivou objekta, već i na nivou javne turističke infrastrukture. Upravljanje kvalitetom podrazumijeva standardizaciju kriterijuma koji se odnose na dodatne sadržaje u objektu u cilju dobijanja oznake kvaliteta. Osnivanje klastera predviđa udruživanje na određenom području (regionu), ali i udruživanje na proizvodno – tematskoj osnovi (klaster maslinara, vinara i sl.). Cilj udruživanja je ostvarivanje konkurentnije pozicije na tržištu, kroz zajedničke nastupe, zajedničke rute snabdjevanja i sl.

1. Unapređenje tržišne prepoznatljivosti sa programima:
2. Komunikacija sa tržištem
3. Povezivanje sa međunarodnim tržištem

Program jačanja komunikacije sa tržištem ima za cilj jačanje marketinških aktivnosti na lokalnom, regionalnom i međunarodnom tržištu sa ciljem privlačenja novih gostiju. Jedna od aktivnosti bila je i izrada nacionalnog središnjeg web sajta za ruralni turizam kao i jačanje uloge digitalnih kanala u marketinške svrhe. Na ovo se nadovezivala mjera povezivanja sa inostranim promoterima ruralnog turizma, kako bi se dodatno pojačala prisutnost na inostranim tržištima.

1. Podizanje nivoa znanja i vještina sa programima:
2. Jačanje znanja i vještina zaposlenih u institucijama
3. Cjeloživotno obrazovanje pružalaca usluga ruralnog turizma

Mjerama je bilo predviđeno jačanje institucionalnih kapaciteta, u prvom redu onih koji se odnose na korišćenje EU sredstava podrške kao i jačanje vještina važnih za upravljanje razvojem destinacije, prije svega u kontekstu unaprjeđenja konkurentnosti ruralnog turizma. Cilj mjere namjenjene pružaocima usluga u ruralnom turizmu odnosio se na sticanje novih znanja ili kontinuirano obrazovanje/cjeloživotno obrazovanje u različitim domenima znanja i vještina (jezici, ekonomski menadžment, poreska politika i dr.) Danas sve županije u Republici Hrvatskoj (NUTS 2 regije) imaju izrađene strategije razvoja ruralnog turizma koje su usklađene sa Nacionalnom strategijom razvoja turizma.

**Slovenija**

Slovenija se nalazi u srcu srednje Europe, okružena zemljama koje godišnje ostvare više od 173 miliona eura od noćenja gostiju, odnosno više od 605 miliona eura ostvarenog prihoda od noćenja turista. Zeleni, održivi i odgovorni razvoj predstavljaju tri osnovna pravila turističkog razvoja Slovenije kojih treba da se pridržavaju svi uključeni u turistički lanac. Pridržavanje ovih postulata pruža mogućnost očuvanja i zaštite prirodnih i kulturnih dobara i nasleđa. Slovenija ima specifičnost što pruža mogućnost uživanja u turističkim atrakcijama u tri različita geografske regije – alpskom, mediteranskom i panonskom području. S obzirom na geografske karakteristike države, najveći dio turističkog prometa se ostvaruje u ruralnim područjima, pa je razumljivo da je ruralni turizam jedna od najznačajnijih turističkih grana. Strategijom razvoja turizma postavljeni su ciljevi koji se tiču povećanja broja dolazaka turista, a s tim i prihoda od turizma, a jedan od ciljeva odnosi se i na povećanje dužine boravka turista u organizovanom smještaju.

Strategija razvoja turizma definiše šest ključnih politika koje se ostvaruju kroz 75 postavljenih mjera, od kojih mnoge doprinose održivom ruralnom turizmu.

1. Nova organizaciona struktura: makro destinacije i turistički proizvodi

2. Institucionalni i pravni okvir

3. Smještaj, turizam, infrastruktura i ulaganja

4. Ljudski kadrovi u turizmu

5. Prostor, kulturna i prirodna dobra

6. Mala i srednja preduzeća

Makro destinacije su postale osnova za jačanje identiteta destinacije i postizanje sinergije u razvoju proizvoda i promocije, dok na krovnom nivou, doprinose jasnijem i fokusiranijem marketingu i pozicioniranju Slovenije na stranim tržištima.

Aktivnosti koje se odnose na institucionalni okvir obuhvataju unaprijeđenje upravljanja destinacijama, promjene poreske politike u oblasti turizma, kao i usklađivanje zakonodavstva vezano za različite oblike turističkih aktivnosti u ruralnim područjima (biciklizam, planinarenje i sl.).

Što se tiče treće grupe, Slovenija je određena prema novim investicijama u smještajne kapacitete, veće hotelske lance, ali i objekte u vlasništvu mikro i malih preduzeća. Posebna pažnja posvećena je mjerama u vezi sa korišćenjem sredstava EU fondova, što zahtjeva kvalitetnu pripremu master planova na regionalnom nivou. U ovu grupu spada i mjera „pametne mobilnosti“, usmjerena na jačanje javnog prevoza u turističkim područjima, kako bi se smanjio negativan uticaj prekomjernog transporta na životnu sredinu.

Slovenija se takođe suočava sa problemima vezanim za radnu snagu u turizmu, nepovoljnu starosnu strukturu zaposlenih u turizmu. Zato su Strategijom predviđene mjere koje se tiču cjeloživotnog obrazovanja svih uključenih u turistički lanac, povremeni kursevi zbog sticanja novih znanja i vještina.

Kao strateški prioritet određen je i rad na očuvanju životnog prostora i kulturnog i prirodnog nasleđa, za šta su takođe predviđena sredstva u periodu sprovođenja strategije. U krajnoj liniji, predviđene su mjere namijenjene posebno mikro i malim preduzetnicima, koji obuhvataju većinu objekata ruralnog turizma, a sa ciljem zaštite kulinarske tradicije i jačeg povezivanja ruralnog turizma, poljoprivrede i starih tradicionalnih zanata.

Strategija ističe i važnost digitalizacije i marketinga korištenjem svih dostupnih kanala komunikacije, prije svega društvenih mreža. I Slovenska Strategija ističe potrebu za boljim statističkim praćenjem turističkih pokazatelja, uz obavezno uvođenje praćenja zadovoljstva gostiju na osnovu doživljenog iskustva.

**Austrija**

Austrija je dominantno turistička zemlja čija ekonomija uvelike zavisi upravo od turizma. Iako se najveći dio turističkog prometa odvija u ruralnim područjima, on je vezan zamoderna skijališta. Austrija u svojoj turističkoj ponudi kombinuje prirodne ljepote sa bogatim kulturnim nasleđem, tradicionalnom gastronomijom i visokokvalitetnimm uslugama, koja se uglavnom pružaju u manjim porodičnim objektima. Austrija snažno podstiče ulaganja u ruralni turizam iz nacionalnih i EU sredstava. U Austriji je nadležnost turizma, uključujući i ruralni turizam, povjerena Ministarstvu poljoprivrede, regije i turizma, što je još jedan od važnih pokazatelja povezanosti turizma i poljoprivrede. Pitanja razvoja ruralnog turizma uređuje nacionalno ministarstvo, u saradnji s turističkim organizacijama na regionalnom nivou (Austrija je podijeljena na osam pokrajina). Sve aktivnosti vezane za promociju ruralnog turizma koordinira i sprovodi Austrijska nacionalna turistička organizacija (ekvivalent NTO u Crnoj Gori). U 2019. godini usvojen je Strateški plan turizma na nacionalnom nivou, kojeg prate usvojeni akcioni planovi za implementaciju mjera i aktivnosti.

Strateški plan (Master plan „T“) temelji se na razvojnim principima:

* uravnoteženi razvoj turizma,
* koordinacija turizma i privrede,
* digitalizacija i uvođenje novih tehnologija,
* kontinuirani rad na edukaciji radne snage,
* podrška malim preduzećima u turizmu,

Najvažnije aktivnosti vezane uz jačanje ruralnog turizma:

1. Podrška održivom razvoju turizma i klimatskih promjena kroz redovno informisanje svih učesnika u turizmu o važnosti donošenja promjena koje će doprinijeti očuvanju životne sredine i ublažavanju klimatskih promjena
2. Jačanje međunarodne i prekogranične saradnje

Austrija podstiče sve oblike saradnje i predstavlja dobar primjer zemlje koja podstiče saradnju sa susjednim zemljama, pogotovo onima koji su emitivna turistička tržišta.

1. Marketing

Zajednička saradnja svih aktera na nacionalnom i lokalnom nivou.

1. Subvencije i podsticaji

Plasman kredita za male i srednje programe u turizmu kroz Austrijsku banku za razvoj turizma. Podsticaji uvođenju inovativnih rješenje u turizmu. Korišćenje fondova za podsticanje energetske efikasnosti.

1. Zapošljavanje

Svjesni nedostatka radne snage, kontinuirano rade na privlačenju zaposlenika u turizmu.

1. Inovacije

Dodjela nagrada inovativnim rješenjima u turizmu, organizovanje radionica o inovativnim proizvodima.

1. Poboljšanje infrastrukture pogotovo u planinskim predjelima, organizovanje javnog prevoza prema i unutar turističkih regiona, kako bi se smanjio broj dolazaka ličnim automobilima.
2. Smanjivanje administrativnih barijera i prilagođavanje poreskom sistemu (sniženje PDV-a u turizmu sa 13 % na 10 % i uvođenje redovnih evaluacija i statističkog praćenja turističkih podataka).

**Švajcarska**

Strategija razvoja turizma Švajcarske donesena je 2017. godine, ali su nakon pandemije COVID 19 uočene potrebe za njenim izmjenama koje su se dogodile 2021. godine. Strategijom razvoja turizma koja pokriva i granu ruralnog turizma, kao dominantnu u Švajcarskoj turističkoj industriji postavljeno je 5 ciljeva:

1. Poboljšanje uslova poslovanja koji će se sprovoditi kroz tri aktivnosti:
2. Poboljšati prenosa znanja i povezanosti putem Turističkog foruma Švajcarske (TFS)
3. Pomoć u postizanju regulatornog okruženja pogodnog za bavljenje turizmom
4. Jačanje međunarodne saradnje
5. Podsticanje poduzetništva:
6. Podržati strukturne promjene u turističkoj industriji
7. Unaprijediti strateške sposobnosti i stratešku orijentaciju turističkih aktera
8. Iskoristite potencijal tržišta rada u turizmu
9. Održivi razvoj
10. Očuvati i valorizovati graditeljsko nasleđe, kvalitet pejzaža i biološku raznovrsnost
11. Podržati prilagođavanje na klimatskie promjene
12. Podržati implementaciju „Swisstainable”
13. Digitalizacija
14. Unaprijediti digitalnu transformaciju i prenos znanja
15. Ostvariti dodatnu vrijednost korišćenjem podataka i statistike
16. Osigurati praćenje strateških pitanja digitalizacije
17. Povećanje privlačnosti turističke ponude i prisutnosti Švajcarske na tržištu
18. Pomoć u održavanju konkurentne turističke infrastrukture
19. Povećajte praktičnost i kvaliteta za goste

**PREPORUKE SVJETSKE TURISTIČKE ORGANIZACIJE UJEDINJENIH NACIJA (UNWTO)**

UNWTO je 2020. godine, kao godini turizma i ruralnog razvoja izdao preporuke za razvoj ruralnog turizma koje imaju za cilj pomoći državnim organima i međunarodnim organizacijama, kao i pojedincima uključenim u aktivnosti ruralnog turizma da isti učine uključivim, održivim i otpornim na razvoj.

Preporuke se odnose na pet glavnih područja koje UNWTO-a vidi kao ključne za rješavanje strukturalnih problema:

I. Uključivanje turizma kao strateškog stuba u sve politike vezane za ruralni razvoj

II. Učiniti turizam djelatnošću od koje će ruralne zajednice imati višestruke koristi (zapošljavanje, smanjenje depopulacije i sl.)

III. Stvoriti nove prilike za turizam i ruralni razvoj kroz uvođenje inovacija, novih tehnologija i digitalizacije,

IV. Razvoj turističkih proizvoda i uključivanje u lanac vrijednosti koje će se bazirati na održivom pristupu

V. Jačanje održivih politika i praksi u ruralnim područjima

Ukupno je dato 37 preporuka, među kojima su one koje se odnose na razvoj novih tehnologija, digitalizacije i inovacija, u kojima se ističe da nacionalne, regionalne i lokalne vlasti i privatni sektor treba da osiguraju da ruralne destinacije imaju isti nivo povezanosti i pristup tehnologiji kao i urbana područja.

U preporukama se navodi potreba kontinuiranog usavršavanja turističkih radnika (uključujući i privatne iznajmljivače u ruralnim područjima) i preduzetnika u ruralnim područjima. Obrazovanje i razvoj vještina za lokalnu zajednicu su ključne aktivnosti, jer bi bez „ljudskog kapitala“ ruralni razvoj bio nemoguć.

Razvoj turističkih proizvoda i doživljaja u ruralnim područjima treba da bude vođen prethodnom procjenom svih prednosti i mogućnosti ruralnih destinacija kako bi se definisao njihov potencijal i stvorili svi preduslovi za uspješno bavljenje turizmom. **Zaključak**

Posmatrajući iskustva zemalja sa razvijenijom tradicijom bavljenja ruralnim turizmom, zaključuje se kako je u svima dat naglasak na inovacijama, digitalizaciji i ulaganjima vezanim za zaštitu životne sredine. Sve je to u skladu sa pet novih ciljeva politike EU koji odražavaju glavne prioritete EU-a:

* Konkurentnija i pametnija Evropa promovisanjem inovativne i pametne ekonomske transformacije i regionalne povezanosti Informacione i komunikacione tehnologije (IKT)
* Zelenija i otpornija Evropa sa tranzicijom sa niskim emisijama ugljenika ka ekonomiji sa nultom emisijom ukljenika promovišući prelazak na čistu i pravednu energiju, zelenih i plavih ulaganja, cirkularnu ekonomiju, ublažavanje i prilagođavanje klimatskim promjenama, prevenciju i upravljanje rizicima i održivi urbani razvoj
* Povezanija Evropa jačanjem mobilnosti
* Evropa sa istaknutijom socijalnom i inkluzivnom komponentom implementacije Evropskog stuba socijalnih prava
* Evropa bliža građanima podsticanjem održivog i integriranog razvoja svih područja ilokalnih inicijativa.

S obzirom na pregovarački proces pristupanja EU koji Crna Gora uspješno sprovodi, kao i na očekivani termin ulaska u EU (2025.godina), i sve aktivnosti koje se sprovode u zakonodavnim oblastima potrebno je uskladiti sa pravnom tekovinom EU. Na tom planu, Program razvoja ruralnog turizma takođe nastoji da doprinese navedenim ciljevima.

# Aneks 3 – rezultati ankete o popunjenosti objekata ruralnog turizma

|  |
| --- |
| **Bar** |
|   | Seosko domaćinstvo " Đurović" | 2 | 90 | Stranci | 5 | 18 |   |   |   |
|   | Seosko domaćinstvo "Marigold"  | 4 | 16 | Stranci | 6 | 2,66 |   |   |   |
|   | Seosko domaćinstvo "Olive Queen" | 14 | 66 | Stranci | 2 | 33 |   |   |   |
| **Berane** |
|   | Seosko domaćinstvo "Kuća Kljajić" | 41 | 80 | ODGOVOR - Raznovrsna :) | 16 | 5 | 3,33 | jun-septembar (120) |
|   | Seosko domaćinstvo "Mlečna dolina" | 39 | 22 |   | 8 |   |   | jun-septembar (120) |
|   | Seosko domaćinstvo "Oka i po" |   |   |   |   |   |   | jun-septembar (120) |
|   | Seosko domaćinstvo "Katun Suvodo" | 8 | 12 |   | 12 | 1 | 0,83 | jun-septembar (120) |
|   | Seosko domaćinstvo "Katun Raković" | 15 | 15 |   | 11 | 1,36 | 1,13 | jun-septembar (120) |
| **Bijelo Polje** |
|   | "Eco imanje pod Bjelasicom" | 56 | 217 | SRB 2%, Francuska 15%, Njemačka 20%, Velika Britanija 3 % | 2 | 108,5 | 29,72 | cijele godine |
|   | "Đalović" | 15 | 30 | SRB, Austrija, CG | 6 | 5 | 1,36 | cijele godine |
|   | "Ule" | 5 | 14 | SRB, CG | 5 | 2,8 | 0,76 | cijele godine |
|   | "Koliba pčelica" |   | 185 | Francuska, Belgija, SRB, CG | 4 | 46,25 | 11,57 | cijele godine |
| **Budva ima registrovanih seoskih domaćinstava (1) nema prijavljenih gostiju.** |
| **Cetinje** |
|   | Domaćinstvo “Vujić” | 57 | 144 | SAD 6,Njemačka 11, Engleska 6, Francuska 5, Ukrajina 5, Belgija 5, Rusija 3, Italija 2 i S.Arabija 2 | 4 | 36 | 20 | 6 mjeseci (180) |
| **Danilovgrad** |
|   | Seosko domaćinstvo, ''Farma magaraca Martinići''  | 22 | 51 | Strani gosti | 4 | 12,75 | 6,94 | 6 mjeseci (180) |
|   | Seosko domaćinstvo "Jovanović Orja luka" | 128 | 286 | Strani gosti | 6 | 47,66 | 26,48 | 6 mjeseci (180) |
| **Gusinje** |
|   | Seosko domaćinstvo "Guesthouse Dedushi" | 100 | 100 | Stranci | 14 | 7,14 | 4,76 | 5 mjeseci (150) |
|   | Seosko domaćinstvo "Vila Merak"  | 68 | 148 | Stranci | 10 | 14,8 | 9,86 | 5 mjeseci (150) |
| **Herceg Novi** |
|   | Seosko domaćinstvo "Radman" | 65 | 322 | Rusija, Poljska, Makedonija, Srbija, Danska,Holandija, Belgija, Njemačka, Italija, Mađarska, BIH, Slovenija , Rumunija,Francuska,Turska | 2 | 161 | 53,66 | Domaćinstvo prima goste od 1. marta do 1. decembra. |
|   | Seosko domaćinstvo "Pony Art Garden" | 2 | 12 | Srbija | 4 | 3 | 0,82 | Tokom cijele godine |
|   | Seosko domaćinstvo "Sučević" | 36 | 365 | Italija, Srbija,Njemačka, Francuska, Poljska, Hrvatska, Rusija, Austrija,BIH, | 20 | 18,25 | / | / |
|   | Seosko domaćinstvo "Šimrak" | 18 | 377 | Ukrajina,Grčka,Rusija,Holandija , Letonija | 2 | 188,5 | / | / |
| **Kolašin** |
|   | Seosko domaćinstvo -‘’Veliki Lug’’  |   | 38 |   | 8 | 4,75 | 3,95 | sezonski - ljeti (120) |
|   | Seosko domaćinstvo -‘’Djevojački most’’ Šuković Aleksandar |   | 136 |   | 12 | 11,33 | 9,4 | sezonski - ljeti (120) |
|   | Seosko domaćinstvo -‘’Katun Kuline’’  |   | 5 |   | 3 | 1,66 | 1,38 | sezonski - ljeti (120) |
|   | Seosko domaćinstvo – ‘’Etno house Đurđevina’’  |   | 36 |   | 8 | 4,5 |   | / |
|   | Seosko domaćinstvo ‘’Koliba kod Begija’’  |   | 26 |   | 6 | 4,3 |   | / |
|   | Seosko domaćinstvo ‘’Kobil do Komovi’’  |   | 142 |   | 13 | 10,92 |   | / |
| **Kotor ima registrovanih seoskih domaćinstava (2) nema prijavljenih gostiju.** |
| **Mojkovac** |
|   | Seosko domaćinstvo “Tara Riverside” | 174 | 224 | Stranci  | 16 | 14 | 6,66 | sezonski (210) |
|   | Seosko domaćinstvo "Tara Gardens" | 127 | 350 | Stranci  | 6 | 58,33 | 27,77 | sezonski (210) |
|   | Seosko domaćinstvo "Eco village Ćorić" | 150 | 314 | Stranci  | 14 | 22,42 | 12,46 | sezonski (180) |
|   | Seosko domaćinstvo - „Kolibe Ćorić | 159 | 355 | Stranci | 10 | 35,5 | 19,72 | sezonski (180) |
|   | Seosko domaćinstvo "Papratine" | 114 | 410 | Stranci  | 4 | 102,5 | 56,94 | sezonski (180) |
|   | Seosko domaćinstvo "Green Garden" | 5 | 7 | Stranci  | 5 | 1,4 | 1,16 | sezonski (120) |
|   | Seosko domaćinstvo "Marković" | 2 | 19 | Stranci | 1 | 19 | 15,83 | sezonski (120) |
|   | Seosko domaćinstvo "3 N" | 2 | 2 | Stranci | 3 | 0,66 | 0,55 | sezonski (120) |
|   | Seosko domaćinstvo "Vuković" | 8 | 16 | Stranci | 14 | 1,14 | 0,63 | sezonski (180) |
|   | Seosko domaćinstvo "Katun Laništa | 5 | 8 | Stranci | 10 | 0,8 | 0,53 | sezonski (150) |
| **Nikšić** |
|   | "Imanje Jelen" | 150 | 6 | domaći | 12 | 0,5 | 0,13 | cijele godine |
|   | "Starevina" | 95 | 26 | Slovenija, Česi, Rusi | 14 | 1,85 | 0,68 | 9 mjeseci |
|   | "Guest house Miličić " | 14 | 35 | Francuska, Njemačka, Poljska | 5 | 7 | 1,91 | cijele godine |
|   | "Tadić" | 30 | 30 | Holandija, Njemačka, Francuska | 2 | 15 | 4,16 | cijele godine |
|   | "Đedovina" | 20 | 30 | Amerika, Njemačka, Belgija, Švedska | 4 | 7,5 | 2,77 | 9 mjeseci |
|   | "Flower ivy" | 29 | 29 | Njemačka, Italija | 2 | 14,5 | 3,98 | cijele godine |
|   | "Dabović" - vinarija -degustaonica | 1700 |   | Amerika, Engleska, Njemačka, Francuska |   |   |   | cijele godine |
| **Petnjica** |
|   | Seosko domaćinstvo "Hamdijina kula" | 10 | 3 | Švajcarska, BiH, Srbija i CG | 5 | 0,6 | 0,4 | maj-septembar (150) |   |
|   | Seosko domaćinstvo "Adrović" | 2 | 1 | Francuska | 4 | 0,25 | 0,16 | maj-septembar (150) |   |
|   | Seosko domaćinstvo "Đuđ" | 6 | 6 | Francuska | 5 | 1,2 | 0,8 | maj-septembar (150) |   |
| **Plav** |
|   | Seosko domaćinstvo "Samelova koliba" | 11 | 17 | Njemačka , Holandija | 16 | 1,06 | 0,6 | maj - oktobar |
|   | Seosko domaćinstvo "1060" | 9 | 20 | Njemačka, Češka, Poljska | 6 | 3,33 | 1,85 | maj - oktobar |
| **Pljevlja** |
|   | Seosko domaćinstvo "Dakić" | 200 | 200 | Domaći | 10 | 20 | 5,47 | cijele godine |
|   | Seosko domaćinstvo "Vučiji krš"  | 140 | 186 | Strani | 15 | 12,4 | 8,26 | maj-septembar (150) |
| **Plužine** |
|   | Seosko domaćinstvo "Nedajno" | 88 | 104 | 10 | strani gosti | 10,4 | 5,77 | sezonski (180) |
|   | Seosko domaćinstvo "Suri" | 77 | 77 | 5 | strani gosti | 15,4 | 8,35 | sezonski (180) |
|   | Seosko domaćinstvo "Mitrić" | 28 | 28 | 6 | strani gosti | 4,6 | 2,55 | sezonski (180) |
| **Podgorica nema prijavljenih gostiju** |
| **Tivat** |
|   | Seosko domaćinstvo "Giardino Lepetano" | 20 | 90 | \* | 6 | 15 | ? | ? |
| **Žabljak** |
|   | Seosko domaćinstvo " "Pavicević" | 22 | 40 | stranci | 4 | 10 | 5,55 | 6 mjeseci |
|   | Seosko domaćinstvo " "Pipović" | 37 | 114 | stranci | 4 | 28,5 | ? | ? |
|   |  Seosko domaćinstvo "Katun Ornice" | 20 | 90 | stranci | 13 | 6,92 | ? | ? |
|   | Seosko domaćinstvo "La Nostra Casa" | 72 | 140 | stranci | 8 | 17,5 | ? | ? |
|   | Seosko domaćinstvo "Vila Žabljak"  | 25 | 85 | stranci | 4 | 21,25 | ? | ? |
|   | Seosko domaćinstvo "Bella Vista" | 6 | 18 | stranci | 12 | 0,66 | ? | ? |
|   | Seosko domaćinstvo "Dobre Vode" | 2 | 4 | stranci | 4 | 1 | ? | ? |
|   | Seosko domaćinstvo "Jezera" | 84 | 251 | stranci | 13 | 19,3 | ? | ? |
| **Šavnik ima registrovanih seoskih domaćinstava (3), nema prijavljenih gostiju.** |
| **Opštine Rožaje, Ulcinj i Tuzi nemaju registrovanih seoskih domaćinstava.** |

# Aneks 4 - popis aktivnosti koje se preduzele opštine

|  |  |
| --- | --- |
| Opština | Opis aktivnosti |
| Andrijevica | Cijeneći značaj turizam koji je prepoznat kao razvojna grana u strateškom plani razvoja, svjesni činjenice koliko je bitna izrada kvalitetnog Programa razvoja ruralnog turizma. Ruralni turizam je svako bitan naročito posmatrajući geografske i sve ukupne karakteristike naše opštine, razuđenost naselja, prirodne ljepote i druge bitne karakteristike. Ono što jeste prepreka u razvoju ovog turizma svakako jesu nepotpuni akcioni planovi sa lokalnog nivoa gdje lokalna samouprava nema direktne mjere podsticaja za razvoj i unapređenje ruralnog turizma. Opština je u prethodnom periodu vršila registraciju seoskih domaćinstava, dok se ta nadležnost trenutno prenijela na ministarstvo. Strateški plan razvoja opštine 2017/22 je kao prioritet imala i unapređenje broja registrovanih seoskih domaćinstava. Kao Opština koja ima jako niske administrativne kapacitete a u saradnji sa lokalnom TO nastojaćemo da damo što kvalitetnije smjernice potrebne lokalnom nivou da budu obuhvaćene kroz vaš Program.Lično smatram da pored turističke infrastrukture, Opština treba imati mehanizme da pomogne u promociji katunskog turizma. Veliki broj katuna se nalazi na teritoriji naše opštine i oni bi po mom mišljenju trebali da dobiju dodatani prostor. Takođe pokrivenost područja posebne namjene Bjelasica i Komovi sa aspektom na Komove internet i telefonskim signalom je jako bitan. Opština u saradnji sa Ministarstvom treba da markira što više biciklističkih i planinarskih staza.Mehanizam podsticaja sa lokalnog nivoa takođe treba da budu u fokusu Opštine, kroz podršku privredi opština bi jednu od komponenti definisala i na podršku ruralnom turizmu Grantovi bi iznosili shodno odluci nivo cc 15.000€. Ovo su po mom mišljenju neke od konkretnih mjera koje treba obuhvatiti. Andrijevica ima veliki potencijal za ovu oblast, kreiranje politika sa lokalnog i državnog nivoa će doprineti bržem razvoju opštine |
| Bar | Sekretarijat za privredu opštine Bar u okviru Odjeljenja za poljoprivredu i ruralni razvoj sprovodi Odluku o podsticajima i investiranju u razvoj poljoprivrede. Preko javnih poziva, dodjeljuje se finansijska podrška za sedam vrsta podsticaja:- Podrška aktivnostima za proizvodnju i razvoj maslinarstva- Podrška razvoju vinogradarstva i podrumarstva- Podrška aktivnostima za unaprijeđenje pčelarstva- Podrška u stočarskoj proizvodnji- Podrška aktivnostima za podizanje i opremanje voćnih zasada- Podrška aktivnostima za unaprijeđenje ratarske i povrtarske proizvodnje. Takodje, Odjeljenje za poljoprivredu i ruralni razvoj sarađuje sa Ministarstvom poljoprivrede, šumarstva i vodoprivrede i sprovodi aktivnosti u cilju povećanja vidljivosti poljoprivrednih proizvođača kroz kampanju “Registruj poljoprivredno gazdinstvo”. U cilju afirmacije i promocije poljoprivrednih proizvoda iz Bara, u saradnji sa udruženjem poljoprivrednih proizvođača, finansira učešće na sajmovima za zainteresovane poljoprivredne proizvođače iz barske opštine.Sekretarijat za privredu od 2019.godine, kontinuirano sprovodi Program podrške razvoju preduzetništva i Odluku o kriterijumima, načinu i postupku raspodjele sredstava za podršku ženskom preduzetništvu, a od 2021. godine i Program podrške razvoju poljoprivrede za mlade poljoprivrednike- mladi u agrobiznisu.Kroz ove programe pruža se finansijska, edukativna i mentorska podrška dobitnicima sredstava, čiji su biznis planovi cijenjeni od strane Komisija za raspodjelu sredstava. Programi su izrađeni i implementiraju se u cilju podsticanja lokalnog ekonomskog razvoja, kroz sistemsko unaprijeđenje uslova za bavljenje preduzetništvom i direktna podrška realizaciji preduzetničkih ideja.Oblasti koje se prepoznaju kao prioritetne i koje se posebno vrednuju (bodovnim sistemom) u skladu sa Strateškom planom razvoja Opštine Bar i savremenim tržišnim kretanjima su, pored ostalih:- Inovacije u turizmu i valorizacija prirodnih resursa;- Proizvodna i prerađivačka djelatnost;- Socijalno preduzetništvo. Kroz navedene programe su podržane brojne biznis ideje koje su imale u fokusu turistička valorizacija naših prirodnih i kulturnih vrijednosti, ruralnog/agroturizma. Među njima su turističke agencije koje promovišu agroturističke ture, organizatori kulinarskih tura sa specijalnom, autentičnom gastro ponudom, seoska gazdinstva, proizvođači hrane i gastro suvenira iz ruralnih područja, kamp naselja u ruralnim područjima itd. |
| Berane | Svakako da je jedan od najvažnijih ekonomskih prioriteta razvoja Berana kvalitetno i potpuno iskorišćavanje turističkih potencijala. U korišćenju razvojnih potencijala posebno će se voditi računa o prednostima, ali i ograničenjima, koje ovo područje ima, poštujući režime i zahtjeve zaštite prirodnih vrijednosti i životne sredine. Ostvarivanje projekata razvoja turizma zasnovano je na prirodnim i antropogenim vrijednostima područja, ali i na privrednim, socijalnim, ekonomskim, demografskim, kulturnim i drugim vrijednostima opštine i šireg okruženja. Područje opštine posjeduje posebne vrijednosti i prednosti za razvoj: planinskog, sportsko-rekreativnog, seoskog, kulturno - manifestacionog, riječnog, izletničkog, eko i etno turizma. Raznovrstan reljef, od pitomih dolina do podnožja vrhova Bjelasice, umjereno-kontinentalna klima, brzi planinski potoci i rječice, šumski kompleksi koji se smjenjuju sa voćnjacima i oranicama, raznovrstan biljni i životinjski svet, čine ovo područje izuzetno atraktivnim za seoski, ali i druge vidove turizma koji mogu da obezbeđuju prihode opštini tokom cele godine. Navedeni resursi se, međutim, još uvijek nedovoljno koriste, a turistički potencijali i infrastruktura su slabo razvijeni, što je i uslovilo da opština Berane pripada kategoriji manje razvijenih opština. Ispunjavanje ovog prioriteta mora da prati razvoj drugih vidova turizma, razvoj sektora usluga, kao i razvoj turističkih potencijala i sadržaja u drugim dijelovima opštine. Turistički razvoj treba da omogući mnogim naseljima i domaćinstvima nove mogućnosti za privredni i ukupni razvoj, što se prije svega odnosi na proizvodne i uslužne aktivnosti namijenjene snabdijevanju turističkih i ugostiteljskih kapaciteta. Sa realizacijom planiranih programa za razvoj turizma uposlilo bi se stanovništvo i samim tim smanjila migracija. Ovaj strateški cilj se odnosi na prioritete kojima se želi unaprijediti stanje u oblasti turizma. U okviru ovog cilja definisani su sledeći strateški prioriteti, i programi kojima će isti biti postignuti. Svakako, jedna od dominantnih grana razvoja turizma kod nas je ruralni turizam, tj.razvoj ruralne turističke ponude koja će stvoriti osnov za poboljšanje životnog standarda stanovništva u seoskom području i zaustavljanje dalje depopulacije stanovništva ruralnog područja. Godine 2017.na teritoriji opštine Berane registrovano je samo četiri seoska domaćinstva, da bi tri godine kasnije broj upisanih seoskih domaćinstava u Centralni turistički registar iznosio dvadeset. Što govori u prilog tome da se podiže svijest gradjana, što se tiče razvoja turizma, a u ovom slučaju turizam je usko povezan sa poljoprivredom. Pa svi oni stanovnici opštine koji se aktivno bave poljoprivredom i izdižu na katune, a posjeduju objekte koji ispunjavaju minimalno – tehničke uslove, mogu da pružaju turističke usluge. Kako potražnja za seoskim turizmom, kojim raspolaže opština Berane, iz godine u godinu raste, kako se broj turista povećava, a samim tim i broj smještajnih kapaciteta, neophodno je sprovesti niz relevantnih ciljeva i mjera kako bi se ovom vidu turizma potpomognuo dalji napredak. U praksi je sve veći broj slučajeva da se tradicionalne stare seoske kuće ruše, a na njihovom mjestu grade nove, kuće koje se svojim izgledom ne uklapaju u u autentičan seoski ambijent . Zato je neophodno formirati program podrške adaptiranju i restauracije ovakvih seoskih kuća, sto je opština Agrobudzetom i pokušala da obezbijedi. Za rezultat dobijamo očuvane tradicionale seoske kuće i prateće objekte, i čuvamo autentičnost seoskih predjela, a time privlačimo veći broj turista koji su željni ovakvog vida turizma. Program podrške očuvanju autentičnosti i unapređenju komfora podrazumijeva očuvanje starih zanata, domaće radinosti i tradicionalnog stila života. Agrobudzetom opštine Berane predvidjen je niz mjera za ocuvanje starih i domaćih radinosti ( podrška za postojeće vodenice i njihovo održavanje, sajam poljoprivrede ), medjutim, neophodno je proširiti ovaj program i obezbijediti dugoročnije ulaganje u isti. Aktivnosti koje su dio tradicionalnog stila života i rada kakve su : sakupljanje sijena, jahanje konja, sakupljanje šumskih plodova, pečenje rakije, branje voća, priprema sira, priprema tradicionalnih jela, zatim kosidbe, izdig na katun kao i vjerski običaji treba ih sačuvati kroz podršku, obuku i promociju. |
| Bijelo Polje | Što se tiče ruralnog turizma u Bijelom Polju su registrovana 4 poljoprivredna domaćinstva. Domaćinstvo Đalović – selo Vlah, domaćinstvo Pešić – selo Tomaševo, domaćinstvo Dulović – selo Ravna Rijeka, domaćinstvo Ćatović – selo Kukulje. Državnim Agrobudžetom putem Javnih poziva podržan je seoski turizam, a isti je podržala Opština B.Polje preko Sekretarijata za ruralni i održivi razvoj. Podsticajnim mjerama Opština B.Polje je podržala održavanje i učešće na sajmovima poljoprivrede i sličnim manifestacijama, u cilju promocije poljoprivrede, poljoprivrednih proizvođača i proizvoda iz Bijelog Polja. Osnovan klaster maline i klaster stočara.  |
| Budva | Podrška razvoju ruralnog turizma se bazira na projektima vezanim za boravak u tradicionalnim seoskim smještajnim kapacitetima, a podsticajne mjere obuhvataju rekonstrukciju i adaptaciju objekata, te plasman poljoprivrednih proizvoda u tim objektima, a sve u cilju unapređenja turističke ponude. Turistička organizacija opštine Budva tokom 2022. godine u cilju razvoja ruralnog turizma realizovala niz projekata. U zaleđu Budve uređeno je preko 50 kilometara postojećih pješačkih staza i 50 kilometara novih staza. Dodijeljena su značajna finansijska sredstva mjesnim zajednicama za unaprijeđenje turističkog proizvoda, uređeno odmorište iznad Buljarice, urađena kompletna rekonstrukcija signalizacije na pješačkim stazama. U toku je izrada mobilne aplikacije za pješačke staze, urađen je dio rekonstrukcije austrougarskog puta u zaleđu Budve u dužini od 500 metara. U toku je rekonstrukcija stare škole „Kulica“ u okviru manastira Praskvica gdje će biti otvoren muzej u cilju promocije paštrovskog kulturnog nasleđa i obrazovanja. Dodijeljena su sredstva crkvama i manastirima u zaleđu Budve. |
| Cetinje | Turističke organizacija Prijestonice Cetinje(TOPC) Programom rada za 2023. godinu obuhvatiće Izradu Strategije razvoja turizma Prijestonice za period 2023.-2027. godina, a kao polazna osnova će poslužiti dokument koji je pripremila Turistička organizacija Prijestonice Cetinje), sa posebnim akcentom na razvoj ruralnog turizma. Kada su u pitanju javni pozivi i podsticajne mjere, Prijestonica Cetinje je donijela Odluke kojim su definisani podsticaji, način i postupak ostvarivanja prava na podsticaje. Budžetom za 2023. godinu, planirana su sredstva za početnike u biznisu. |
| Danilovgrad | Opština Danilovgrad u partnerstvu s Opštinama Mojkovac, Kolašin i Žabljak sprovela je u toku 2020/21. godine projekat “Srce Sinjajevine” koji se finansirao kroz program podrške Norveške za vas – Crna Gora. Cilj projekta je unapređenje održivosti i konkurentnosti poljoprivrednih proizvođača koji se bave stočarstvom na planini Sinjajevini. Kako se u posljednjem periodu povećava popularnost planinskog turizma u Crnoj Gori tako se otvara mogućnost uvrštavanja stočara na katunima u svojevrsnu turističku ponudu. Katuni se nalaze na velikim nadomorskim visinama, najčešće u blizini planinskih i biciklističkih staza. Njihova posebnost u arhitekturi i kulturi koja je sasvim drugačija u odnosu na matično prebivalište predstavljaju nešto što turisti kako domaći, a posebno iz inostranstva rijetko imaju priliku da vide. Turistima se pruža mogućnost uživanja u hrani koja se proizvodi i priprema tradicionalno na katunima, a ista je jednostavna, kvalitetna i izuzetno ukusna, pa se ljubiteljima aktivnog turizma u prirodi pruža mogućnost uživanja u istim.Kroz projekat „Srce Sinjajevine“ stavljen je akcenat na autohtone crnogorske mliječne proizvode koji ujedno predstavljaju spoj tradicije i kvaliteta.Organizovanje i učestvovanje u organizaciji sajmova i izlaganja poljoprivrednih proizvoda i zdrave hrane (svake godine tokom održavanja manifestacije „Rijekom Zetom“, održava se i „Sajam poljoprivrednih proizvoda, zdrave hrane i preduzetništva“, učestvovanje poljoprivrednih proizvođača sa područja opštine Danilovgrad na sajmu „Najbolje iz Crne Gore“ pod pokroviteljstvom Opštine Danilovgrad...). Putem sajmova se vrši promocija ruralnog turizma, a sami po sebi predstavljaju dio ponude ruralnog turizma.Opština Danilovgrad sprovodi “Projekat osvjetljenja katuna putem solarnih panela od 2008. godine.Realizacijom ovog projekta stvoreni su bolji uslovi za unapređenje i održivost stočarstva, posebno na ruralnom području, tako što smo uticali na povećanje kvaliteta proizvoda i kvaliteta življenja, a samim tim i na povećanje broja stočara. Samim tim stvaraju se bolji uslovi za razvoj tzv. planinskog turizma. |
| Podgorica | Strateškim planom razvoja Glavnog grada za period 2020-2025.godine je prepoznat potencijal za razvoj ruralnog turizma kroz razvoj eko-turizma koji se može realizovati u planinskim djelovima Podgorice (Veruša, Radovče, Lukavica, Prokletije), povezivanje sela i katuna sa proizvodnjom organske, tradicionalne hrane, kao i sa proizvodnjom narodnih rukotvorina u jedinstvenu ugostiteljsku ponudu. U Strateškom planu razvoja Glavnog grada, za oblast turizma, definisan je jedan specifičan strateški cilj i 4 prioriteta koji će karakterisati predstojeći period ovog Strateškog plana, i to:SPECIFIČNI STRATEŠKI CILJ 3: Razvoj turizma i zaštita životne sredinePRIORITET 3.1 Unapređenje turističke ponude PRIORITET 3.2 Povećanje turističkih kapaciteta ruralnih područja grada  PRIORITET 3.3 Energetska efikasnost PRIORITET 3.4 Organizovano upravljanje komunalnim i neopasnim građevinskim otpadom |
| Herceg Novi | Opština Herceg Novi ima Prostorno-urbanistički plan i Strateški plan razvoja do 2027 godine, u kojima su date smjernice za razvoj turizma a na osnovu kojih smo započeli procedure izrade Plana razvoja tuirizma i ugostiteljstva do 2027. godine. |
| Kolašin | Informacije o svim registrovanim seoskim domaćinstvima se, zajedno sa ostalim izdavaocima privatnog smještaja, nalaze na sajtu TO Kolašin. Takođe dopunjeni katalog registrovanog smještaja sadrži informacije i kontakte preko kojih zainteresovani turisti mogu stupiti u kontakt sa vlasnicima objekata i rezervisati svoj boravak u istim. Katalog se takođe distribuira zainteresivanim turistima na sajmovima turizma. Taj vid promocije je besplatan za izdavaoce smještaja.Osim toga, kako bi olakšali poslovanje pojedincima koji izdaju smještaj u seoskom području, omogućili smo im da prijave boravka gostiju dostavljaju zaposlenima u Turističkoj organizaciji Kolašin, bez obaveze da dolaze u kancelariju LTO. Takođe, urađena je nova pješačka-gastro tura kroz Lipovo vodi od centra grada put sela Lipovo i planine Sinjajevine do katuna Svrčke Bare i povezuje seoska domaćinstva, katune i ostale izdavaoce smještaja na tom području. Krećući se dionicom ove pješačke staze, turisti će dobiti potpuno novi doživljaj prirodnih ljepota Kolašina koje se najbolje mogu istražiti pješačenjem, obilaskom seoskih domaćinstava, katuna i degustacijom lokalnih specijaliteta i proizvoda domaće radinosti. Turisti će osim pješačenja i uživanja u veličanstvenim prirodnim ljepotama imati priliku da oprobaju tradicionalnu gastronomsku ponudu ovog područja, kao i da noće u registrovanim objektima za izdavanje smještaja -seoskim domaćinstvima i katunima. U pauzama je moguće i branje šumskih plodova, ljekovitog bilja i čajeva. Ista može koristiti i za biciklističke ture ali i vožnju kvadovima a tokom zimske sezone za šetnju krpljama i obilazak seoskih domaćinstava. Imajući u vidu dužinu staze i značajne prirodne ljepote ovog područja, korisnici mogu kombinovati pješačenje sa noćenjem u seoskom domaćinstvu i svoj boravak učiniti još sadržajnijim. U okviru ovog projekta odrađeno je markiranje staze u dužini od 29km od centra grada do katuna Svrčke Bare na planini Sinjajevini. Postavljene su info table na prostoru ispred nove zgrade Turističke organizacije Kolašin kao i na važnijim raskrsnicama. Na tablama je ucrtana mapa cijele staze kao i infomacije/smjernice za registrovana seoska domaćinstva i privatni smještaj na ovom području, kako bi se turisti lakše orjentisali tokom pješačenja. Na info tablama i flajerima kreiran je QR kod, čijim skeniranjem pomoću mobilnog telefona će turisti moći da dobiju sve informacije o dužini staze, usponu, nadmorskoj visini, a takođe će moći da se povežu sa web sajtom TO Kolašin kako bi dobili sve potrebne informacije prilikom planiranja obilaska turističkih lokaliteta ovog grada. Skeniranjem QR koda se dobija pristup mapi koja je povezana sa sledećim linkom: https://kolasin.me/lipovo/ a i pristup virtuelnoj turi na https://kolasin.me/lipovo360/index.htm Izrađene su i profesionalne fotografije novog područja, standardne kao i fotografije “360 stepeni” na određenim vidikovcima, koje će se koristiti u daljoj promociji i radi lakšeg snalaženja svih posjetilaca.Flajeri koji su urađeni kako bi se predstavio ovaj novi turistički proizvod sadrže sve neophodne informacije, mapu, QR kod i kratak opis rute. Piktogrami, markacije kao i info table su postavljeni su duž cijele rute, kako bi turistima omogućili lakše snalaženje.Ruta je urađena uz finansijsku pomoć i podršku Ministarstva ekonomskog razvoja i turizma, u okviru Programa podsticajnih mjera u oblasti turizma.Shodno nadležnostima, Turistička organizacija Kolašin nema mogućnost da objavljuje javne pozive i podsticaje. |
| Kotor | Opština Kotor unazad tri godine ulaže napore da građane koji se bave poljoprivredom, imaju/koriste zemlju u poljoprivredne svrhe upućujemo na razne oblike upisa u Registre kod nadležnog ministarstva kako bi vremenom bilo moguće da porodična poljoprivredna gazdinstva postanu seoska domaćinstva koja će pružati usluge smještaja, hrane i pića i biti direktno povezana sa ruralnim turizmom. U poslednje tri godine utrostručili smo broj registrovanih porodičnih poljoprivrednih gazdinstava u našoj lokalnoj upravi. Takođe, od značaja su i podsticaji u poljoprivredi koje svake godine Opština Kotor dodijeljuje korisnicima kroz Javni poziv. Na taj način korisnicima podsticaja se omogućava da mogu nabaviti sadnice, opremu/alate, sisteme sa kojima će rad na gazdinstvima biti olakšan i unaprijeđen a ponuda proizvoda na tržištu veća. Ovim potezom smatramo da stvaramo dobre preduslove za razvoj ruralnog turizma.U Opštini Kotor nailazimo na ograničenja koja proizilaze iz važećeg planskog dokumenta – Prostorno urbanistički plan Opštine Kotor kojim su jasno definisane namjene lokacija – katastarskih parcela (npr: ako je katastarska parcela u zoni koja je po namjeni “Šuma” –nije dozvoljena izgradnja novog objekta). Ograničenje predstavljaju duge procedure koje se tiču Urbanističko tehničkih uslova sa obaveznim rješenjem o konzervatorskim uslovima. Navedena ograničenja jesu otežavajuća okolnost koju je potrebno razmotriti i riješiti, pogotovo kada je u pitanju novac koji se izdvaja iz fondova EU za projekte a ne iskoristi se zbog ograničenja PUP-ova.Takođe, polazeći od toga da ruralni turizam ne treba posmatrati samo kao resurs za razvoj turizma već i kao potencijal za razvoj lokalnih zajednica a samim tim i poboljšanje životnog standarda stanovništva u ruralnim područjima, Programom razvoja preduzetništva u opštini Kotor 2021-2024 planirana je podrška razvoju ruralnog turizma kroz Mjeru 4.4: Podrška za razvoj održivog (zelenog) turizma u ruralnim područjima.Planirane su aktivnosti donošenja Odluke o podršci razvoju ruralnog turizma kojom bi se definisali kriterijumi budućeg Javnog poziva i sredstva koja bi budžetom lokalne samouprave bila opredijeljena. |
| Mojkovac | U 2020. godini, započeto je pokretanje teme razvoja ruralnog turizma. Tada je u opštini Mojkovac, sproveden Info dan na temu „Razvoj ruralnog turizma u opštini Mojkovac“, koji je organizovala Turistička organizacija Mojkovac u saradnji sa Opštinom Mojkovac i predstavnicima Ministarstva održivog razvoja i turizma.Tom prilikom su svi zainteresovani pružaoci usluga u seoskom domaćinstvu i oni koji planiraju to da budu, u prvom redu vlasnici poljoprivrednih gazdinstava, upoznati sa budućim planovima, načinom registracije i pravcima razvoja ove vrste turizma u našoj opštini. Prisutni građani su mogli postaviti pitanja predstavnicima iz MORT-a, što im je riješilo mnoge nedoumice i pokrenulo ih da se zainteresuju za registraciju seoskog domaćinstva. U 2021. i 2022. godini, aktivnosti kao što su: pružanje podrške za dalji put ka registraciji seoskih domaćinstava, posjete njihovim domaćinstvima, pružanje potrebne pomoći prilikom samog postupka registracije, kasnije i kategorizacije seoskih domaćinstava, obavještavanje i pružanje pomoći prilikom apliciranja na Javne pozive od strane ministarstva, izrada kataloga, putokaza i sl. sprovodila je Turistička organizacija Mojkovac. Tako da danas, prema podacima Turističke oraganizacije Mojkovac, sada ima blizu 40 registrovanih seoskih domaćinstava i preko 250 ležajeva, te ogromno interesovanje lokalnog stanovništva za bavljenje seoskim turizmom, čemu u prilog ide činjenica da gotovo svakodnevno imamo zainteresovane za registraciju seoskog domaćinstva na teritoriji Mojkovca.Sve više je onih koji se raspituju o Programu IPARD-a, Mjera 7, a određeni broj je i aplicirao u 2021. godini, tačnije bilo je 8 (osam) apikacija po ovoj mjeri. Mišljenja smo da ovoj mjeri ( Mjera 7) treba posvetiti maksimalno pažnje, tj. pokrenuti ovu mjeru, poboljšati uslove realizacije kroz razne načine koji će stimulisati ulaganje ovih registrovanih poljoprivrednih gazdinstava, a koji su se okrenuli i diverzifikaciji potencijala na ruralnom području. Način stimulisanja bi se ogledao u inoviranom pristupu pri realizaciji projekata, u smislu fazne isplate subvencionisanih sredstava, a ne kao do sada gdje je potrebno uložiti cjelokupna sredstva, pa čekati isplatu subvencije, čak i više od godinu dana, zbog sporosti administracije kao i komplikovanih procedura. Uvesti, npr. stimulans pojedinaca kod državne administracije, koji bi bio određen po visini ulaganja i broju uspješnih projekata, kojim su povučena sredstva iz ovih EU fondova. Na ovaj način bi se otklonila administrativna barijera, koja je vidljiva na svakom koraku i ne bi se odbijali projekti zbog formalnih stvari, ili očiglednih omaški u tehničkoj dokumentaciji. Projekte EU fondova treba učiniti bližim korisnicima, kako bi se povećao procenat iskorišćenosti opredijeljenih sredstava, a ne kao do sada, da je taj procenat veoma mali. Takođe, primijećeno je da se ostavlja veoma mali rok za aplikaciju, tako da nije moguće pripremiti urbanističko-tehničku dokumentaciju za kratak rok, čak i ako je administracija najažurnija, jer to nije mali posao. Iz ovoga predlažemo, da Javni poziv traje duže ili najaviti Javni poziv, kako bi se aplikanti pripremili na vrijeme. Razmišljanja smo i da Javni poziv bude non stop otvoren, jer ima dovoljno sredstava, ali nema ideja ili su u pitanju nepovoljni uslovi u smislu realizacije, nemogućnosti zatvaranja finansijske konstrukcije, obezbjeđenja kreditnih sredstava, kao i strogih finansijskih uslova i njihovo vremensko trajanje, zbog ogromnih procedura u pogledu realizacije, tj. obezbjeđenja kreditnih sredstava, kod komercijalnih banaka i kod IRF-a. Obično se traže hipoteke iz gradskog područja, da bi se ulagalo u ruralno područje, tada nailazimo na dosta logičan odgovor potencijalnih korisnika: “da imam takvu nekretninu u gradu ne bih počinjao ovakav projekat na selu”! Zato, predlažemo mogućnost formiranja nekog državnog fonda koji bi pratio realizaciju projekata i fazne isplate, koji bi bio garant, ne više od nivoa visine subvencije koja se dobija pri završetku projekta, i to je realan pristup i sa minimum finansijskog rizika. Na ovaj način bi se približili uslovi većem broju korisnika. Imali smo potrebu ući u analizu problema, jer se sa njima susrećemo, pa smo i kroz ovu informaciju htjeli približiti izazove, zbog kojih se usporeno ulaže u odnosu kako bi se moglo povući i 100% opredijeljenih sredstva iz raznih fondova EU, posebno za ulaganje u ruralni turizam koji je u usponu.Imajući sve ovo u vidu, lokalana uprava je krenula u susret ovim projektima, kako bi postakla adekvatnu pripremu potencijalnih korisnika. U 2021.godini Opština Mojkovac je prvi put uvela tri mjere za razvoj ruralnog turizma i to: Mjera br.22.- Podrška razvoju ruralnog turizma kroz razvoj infrastrukture i nabavku potrebne opreme na seoskim domaćinstvima 45.000,00€; Mjera br.23 Podrška razvoju ruralnog turizma kroz subevncionisanje nabavke turističke signalizacije na seoskim domaćinstvima 2.000,00 €; Mjera br.24 Podrška razvoju ruralnog turizma kroz izradu promotivnog materijala zajedničke turističe ponude na seoskim domaćinstvima 1.000,00 €. Međutim, ove mjere nijesu realizovane zbog nedostatka sredstava.U 2022.godini, u PROGRAMU PODSTICAJNIH MJERA RAZVOJU POLJOPRIVREDE NA PODRUČJU OPŠTINE MOJKOVAC ZA 2022. GODINU - AGROBUDŽET, redovan program opštine Mojkovac, Opština Mojkovac je prvi put je uvela mjeru i to: Mjera br. 13 Izrada dokumentacije za IPARD projekte 15.000,00 €. Na ovu mjeru podrške za podsticajna sredstva imaju pravo poljoprivredni proizvođači upisani u registar poljoprivrednih gazdinstava, a koji planiraju da apliciraju za IPARD i slične projekte namijenjene jačanju i razvoju poljoprivredne proizvodnje. Poljoprivredni proizvođači imaju pravo na subvenciju u visini do 70 % od vrijednosti troškova za izradu projektne i aplikacione dokumentacije, ali ne vise od 1.500 € po zahtjevu, neophodne za prijavu na Javne pozive i to za: agroturizam i primarnu proizvodnju i preradu.Za ovu mjeru se ne raspisuje Javni poziv, već poljoprivredni proizvođači podnose zahtjeve sa potrebnom dokumentacijom nadležnoj opštinskoj službi za poljoprivredu tokom godine, a najkasnije do 01.12.2022. godine, nakon čega se odlučuje o istim i vrši se isplata. Kroz Projekat transformacije ruralnih područja preko IFAD-a, koji je bio usmjeren razvoju putne infrastrukture u vidu asfaltiranja putnih pravaca prema domaćinstvima koja su uključena u agroturizam, asfaltirano je oko 5 km seoskih puteva. U narednom periodu značajno ćemo raditi na povezanosti katunskih prostora i jačanju blagodeti koje daju naše planine, a imamo ih tri ( Sinjajevina, Bjelasica i Prošćenske planine). |
| Nikšić |  S obzirom na veličinu opštine Nikšić i njen geografski položaj smatramo da je potencijal ruralnog turizma ogroman i mozda jedan od najvecih u ovom dijelu Balkana. U koliko je potencijal prepoznat, ideje za valoraizaciju i te kako postoje, nadamo se da ćemo zajedničkim snagama uspijeti da taj potencijal i ideje pretvorimo u realnos u bliskoj budućnosti. Uz vašu podršku i podršku EU fodnova možemo da realizujemo mnoge ideje u periodu od 5 do 10 godina.  Najveći potencijal i te kako ima Grahovo / Nudo koji su na jedna od najpogodnijih područija za razvijanje ovog vida turizma, zbog svoje geografske pozicije (udaljenost od mora 15 min, Trebinje na 30-40 min, Dubrovnik manje od 1h, Žabljak na od oko 1h vremena vožnje automobilom). Zbog svoje geo pozicije i stabilnog snadbijevanja vodom, i kvaliteta zemljista i obradivih površina, broj suncanih dana i prijatnom klimom predstavlja jedno od boljih pozicija u ovom dijelu Evrope za razvoj ETNO-EKO SELA / DOMAĆINSTAVA. Projekat koji je zamisljen da veći dio Grahova i Nudola motivisemo stanovnike da se bave ovim vidom turizma/preduzetništva, da bude područije prepoznatljivo kroz 5 do 10 godina kao turisticka atrakcija širom Balkana a i Evrope. Selo je zamisljeno da posjeduje minimum 20 etno-eko sela / domacinstava koji bi imali svoj program i sadrzaj, kojim bi se zaokruzila prica o potrebama jednog turiste. Sadrzaj jednog domacinstva bi trbalo da ima: njive gdje se sade potrebne kulture koje bi bile dovoljne za restoranske usluge koje bi koristili turisti, stocni fond koji bi takodje sluzio za potrebe restrana, voćnaci gdje bi određene kulture bile uzgajane za potrbe pravljenja vina, rakije, zatim pomoćni objekti za sušare, mljekare, otkupni centar, auto kamp i td... kao i smijestaj u vidu bungalova ili montaznih kucica.  U koliko bi ulozili odrdjen kapital u projekat GRAHOVO/NUDO, smatram da bi to bila jako pametna investicija, koja bi kroz jako kratak period počela da daje rezultate, kako u finasijkom smislu, tako u raznim drugim sferama koje karakterišu razvijeno područije. Neophodno je dati motivaciju stanovnicima ovog područija, koji su veliki domaćini i jako vrijedni, da bi kroz pomoć države i Opštine Nikšić što prije napravili atraktivano selo, koje bi bilo oličenje ruralnog turizma Crne Gore. S obrzirom da u ovom područiju već postoje ozbiljni turistički radnici, poput porodice Dabović, koja samostalno razvoja svoju turističku priču a u svom posjedu imaju i jedinu zvaničnu vinariju na teritoriju Opštine Nikšić, koja iz godine u godinu povećeva fond medalja, sa raznih sajmova širom Evrope koje i te kako zaslužuju. Kao projekat koji je predviđen za Nudo je da kroz ovakva domaćinstva napravimo i smještajni kapacitet koji je neophodan, kako bi se povećao promet turista i samim tim i novca, u ovom selu. S Ciljem da u selo koje ima par stotina stanovnika, oformimo i otkupni centar svih poljoprivrendih kultura kako bi zaokružili priču ETNO – EKO TURIZMA, a samim tim cijelo selo, tj svi stanovnici, imali korist na direktan ili indirektan način. Turista koji se odluči da posjeti ovo selo imaće sve organske/domaće proizvode na raspolaganju od mliječnih proizvoda, mesa, hljeba, vina, rakije, i na kraju piva. Pored organske hrane ovo područije ima dovoljan sadrzaj da svim turistima obezbjedi svaki minut organizovan, jer postoje i druge atrakcije poput botaničke bašte -Arboretuma Kovačević, pećina, đžip reli staza (OFF-ROAD JEEP ADVENTURE), ljetnje pozornice, raznih drugih kulturnih spomenika, kao i ekskurzije (3 ekskurzije) koje bi se organizovale za obilazak Boke Kotorske, Dubrovnika, Trebinja, Niksića i Žabljaka i sve to u programu koji je predviđen da bude od 7 do 10 dana.  Sličan plan/program je i za GRAHOVO, samo što je ovo selo veće od prethodno navedenog, samim tim ovaj postupak bi se morao organizovati na mnogo vise lokaliteta, a s obzirom da i u ovom selu postoje turistički radnici koji su u samostalno krenuli da pospješuju ovu granu privrede, vidim kao olakšicu u realizaciji ovog projekta. Smatram da je ovo mnogo kratka forma što sam napisao za tako veliki projekat kao sto je razvoj projekta GRAHOVO/NUDO i da ce ovo biti početna tačka za realizaciju istog. Ne sumnjivo je da će se višetruko vratiti, kako stanovnicima Grahova/Nudo, tako Opštine Nikšić pa i naše države Crne Gore. U koliko bi se relizovao projekat, smatram da bi na taj način, ne samo zaustavili odlazak mladih sa sela i iz naše opštine, već da bi se proširo i kapacitet ranih mijesta, tj da bi imali potrebu da tražimo radnu snagu sa drugih lokaliteta. Gornje Polje, uz dolinu rijeke Zete je takodje idealno podrucije za razvoj RIJEČNOG / ETNO EKO TURIZMA. Sadrzaj ETNO EKO DOMAĆINSTVA je slican ili isiti kao za Grahovo i Nudo, s tim sto je prednost Gornjeg Polja rijeka ZETA. Postavljanje restorana na samoj rijeci (splav), izgradnja smještajnog kapaciteta, formiranje otkupnog centra, pravljenje auto kampova, sportova i zabave na samoj rijeci Zeti, su neka od sadrzaja koja treba razvijati u ruralnim područijima naše opštine. Da bi i to podrucije bilo prepoznatljivo po ovom vidu turizma neophodno je formitati klaster sa minimum 10 takvih domacinstava. -S obzirom da u tom područiju već postoje određeni kapaciteti i domaćini koji su sami pokrenuli samostalne ili porodične biznise, koji su najviše vezani za turizam. Magistralni put prema Žabljaku i Plužinama (tj prema graničnom prelazu Šćepan Polje), u ljetnjim mjesecima je jako frekventan i vlasnici restorana poput Floyda i Lovačkog Gaja su prepoznali potencijal i već godinama uspijestno rade i postepeno razvijaju porodični biznis, a postoji i veliko interesovanje i kod drugih sugrđana da osnivaju i osposobe svoje biznis zone u tom podruciju. Opština Nikšić koja je na takvoj geo poziciji, je spremna da unaprijedi i pomogne svim sugrađanima koji daju doprinos razvoju, kako turizma tako i poljoprivrede koja je neodvojiva grana privrede za razvoj svih ruralnih područija koja navodimo. Prepoznati potencijal je potrebno unaprijediti i ubrzati realizaciju, kroz razne programe koji su nam na raspolaganju, od ministrastva do fondova kako domacih tako i Evropskih. Kao zemlja kanditat za članstvo u Evropskoj Uniji, moramo imati srđen svaki segment koji se očekuje od članica EU. Vjerujem da bi uspijeli jako brzo da razvijemo, uredimo i uljepsamo to područije, jer se upravo nalazi na takvoj poziciji, da kada turisti koji dolaze u našu zemlju sa graničnog prelaza Šćepan Polje, moraju proći kroz pomenute predijele. U koliko povecamo smiještajni kapacitet u vidu bungalova, pa čak i hostela, poveća li bi godišnji prihod našoj opštini višetruko. JEZERSKI I REČNI TURIZAM, je neodvojiv od ruralnog turizama u našoj opštini. Niksić je pogodan da razvija kako rečni tako i jezersi turizam, Krupačko i Slano jezero su na idealnim pozicijama (na 6 km od centra grada), sa aerodrom koji se nalazi u blizini jezera, koji treba da bude jedna od bitnijih stavki za razvoj turizma u NK genralno. Aktiviranjem aerodorma u civilne shvrhe bi nas grad dobio mnogo, uz sav sadrzaj koji imamo u planu da realizujemo, bili bi poznati kao i AVIO DESTINACIJA. S obzirom da se aerodrom nalazi u blizini jezera Krupac i Slano, svo to podrucije bi dobilo na znacaju (Kočani, Vitalac, Cronodoli, Kuside, Broćanac i Štedim) za razvijanje turizma. Jezera Krupac i Slano kao sadrzaj mogu da ponude od eko sela koji bi se nalazili u blizini jezera, raznih manifestacija kao sto su festivali, takmicenja ribilova, sportske manifestacije (basket, odbojka na pijesku, fudbal na pijesku), iznajmljivanje kajaka, pedalina i raznog plaznog mobilijara, restorani , splavovi...ZDRAVSTVENI TURIZAN, takođe neodvojiva stavka od teme za RAZVOJ RURALNOG TURIZMA U OPŠTINI NIKŠIĆ. U prethonom tekstu sam pisao o lokalitetu Gornje Polje, gdje je predviđena etno - eko sela / domaćinstva, i u neposrednoj blizini, manje od 2 km se nalazi bolnica Brezovik (specijalna bolnica za plućne bolesti). U tom područiju, od Brezovika prema Vučiju, je prirodni fenomen, poput sudara klima i vjetrova, tj sudaraju se Mediteranska klima i Kontinentalna klima, i samim tim je jedno od najpogodnijih područija za izgradnju VAZDUŠNE BANJE, koja bi u svom sadžaju imala i program liječenje muzikom (ART THERAPY), kao i mnogi drugi sadržaj. Pored vazdušne banje, koja bi bila jedina u Crnoj Gori, uz ovaj kompleks moze i da se veže SPORTSKI DIJAGNOSTIČKI CENTAR koji je predviđen za testiranje sportista, uz najsavremeniju tehničku opremu koju imaju i drugi centri širom Evrope. Zaista ogroman potencijal od ruralnih oblasti Opštine Nikšić se ne smije zanemariti i spremni smo da udruzimo sve snage kako bi uspijeli da napravimo razvijeno područije kojim bi se Crna Gora ponosila, ostavila upečatljiv utisak svim korisnicma ovih centara. |
| Plav | U prethodnom periodu se radilo na unaprjeđenju lokalne infrastrukture koja vodi do ruralnih područja koja su pogodna za razvoj turizma. U tom smislu značajna sredstva su uložena u izgradnju puteva i vodovoda i u narednom periodu nastaviće se na taj način da se pospešuje razvoj ruralnih područja. |
| Plužine | Park prirode Piva doo u skladu sa Zakonom o zaštiti prirode je upravljač zaštićenog područija ali isto tako, osnivanjem Parka prirode Piva doo nadležnosti lokalne turističke organizacije prenesene su na novoosnovano pravno lice. U skladu sa preuzetim nadležnostima lokalne turističke organizacije Park prirode Piva doo redovno vrši komunikaciju sa lokalnim turističkim radnicima i pružaocima ugostiteljskih i turističkih usluga uključujući i turističke radnike u dijelu ruralnog turizma. Prateći aktuelne trendove u oblasti turizma, mišljenja smo da ruralni turizam ima izuzetan potencijal za razvoj kako na područiju opštine Plužine tako i na teritoriji čitave Crne Gore. Prema tome, u narednom periodu ruralni turizam će biti u fokusu Parka prirode Piva doo i Opštine Plužine kako bi se turistička ponuda u ovom segmentu značajno unaprijedila. Ruralni turizam na područiju opštine Plužine do sada je podržavan putem različitih projekata gdje se kao nosilac ili partner na projektu pojavljivao Park prirode Piva doo ili Opština Plužine. Tako je u okviru projekta “Turizam, Adrenalin i Rafting Avantura (T,A.R.A.)” finansiranog od strane EU u okviru drugog poziva Programa prekogranične saradnje CBC BiH – MNE a koji su sprovodili Opština Plužine i Opština Foča u saradnji sa Parkom prirode Piva i Turističkom organizacijom opštine Foča, jedna od aktivnosti u toku 2021. godine, je bilo i osnaživanje seoskih domaćinstava u opštini Plužine. U okviru aktivnosti projekta vezanih za ruralni turizam organizovan je događaj: “Povezivanje seoskih domaćinstava sa pružaocima usluga u oblasti turizma”. Nakon organizacije gore pomenutog događaja, indentifikovana su 3 (tri) seoska domaćinstva iz opštine Plužine koja su podržana kroz projekat i to: Domaćinstvo “Suri”, Domaćinstvo “Mitrić” i Domaćinstvo “Mitrić-Nedajno”. Podrška ovim domaćinstvima je ostvarena kroz unapređenje smještajnih kapaciteta, nabavku opreme i manje infrastrukturne radove. Takođe, za sva tri domaćinstva izrađeni su promotivni info flajeri.Opština Plužine u dijelu kapitalnog budžeta svake godine izdvaja značajna sredstva koja imaju za cilj unapređenje uslova života na seoskom područiju čime se istovremeno stvaraju bolji infrastrukturni uslovi za razvoj ruralnog turizma. Posebno značajna izdvajanja sredstava iz budžeta su usmjerena za putnu i vodovodnu infrastrukturu. Takođe, Skupština opštine Plužine je donijela Odluku o poboljšanju uslova za poljoprivrednu proizvodnju na osnovu koje zainteresovani poljoprivrednici mogu dio svog projekta finansirati putem bespovratnih sredstava iz budžeta opštine. Svakako, gore navedene aktivnosti indirektno imaju pozitivan efekat na razvoj ruralnog turizma na područiju opštine Plužine. Park prirode Piva doo kontinuirano vrši promociju turističke ponude na područiju opštine Plužine, što uključuje i promociju ruralnog turizma kako putem društvenih mreža tako i na sajmovima na koji se Park prirode Piva pojavljuje. Svakako, u narednom periodu ruralni turizam će biti u fokusu Parka prirode Piva doo, ali isto tako očekujemo snažnu podršku Vlade Crne Gore kako bi se dodatno unaprijedila turistička ponuda na područiju opštine Plužine. |
| Pljevlja | Počev od 2021. godine Opština Pljevlja izdvaja redovna budžetska sredstva za podsticaj razvoja preduzetništva i ženskog preduzetništva, gdje poseban prioirete predstalvjaju privredni subjekti koji se bave turizmom u seoskom području. U 2021. godini i 2022. godini odobreno je ukupno 48.000 € za podsticaj preduzetništva i ženskog preduzetništva, pri čemu su podržani svi subjekti iz oblasti turizma koji su aplicirali za bespovratnu finansijsku podršku, i to: „Seosko domaćinstvo POPOVIĆ“ (3.970 €), „Eko selo DROBNJAK“ (7.500 €) i „Seosko domaćinstvo ROVČANIN“ (4.700 €).2. TURISTIČKA ORGANIZACIJA PLJEVLJA (osnivač opština Pljevlja)U saradnji sa Ministarstvom ekonomskog razvoja i turizma, Turističke organizacije Pljevlja je u 2022. godini opredijelila 15.000 € za podršku seoskih domaćinstava iz oblasti tuirzma. Podržana su sva seoska domaćinstva koja su aplicirala za bespovratnu finansijsku podršku (ukupno 6 domaćinstava sa maksimalnom podrškom do 2.000 € po domaćinstvu). II RAZVOJNI DOKUMENTI 1. Program razvoja ruralnog turizma Crne Gore 2019-20222. Strateški plan razvoja opštine Pljevlja 2012-2025III SMJERNICE RAZVOJA LOKALNOG TURIZMA I MARKIRANE TURISTIČKE SEZONE• Oblast Đurđevića Tare i Lever Tare koja već priprada Nacionalnom parku „Durmitor“ (68 km2) – avanturistički, ruralni eko-turizam, agro-turizam, sportsko-rekreativni, izletnički i drugi vidovi turizma.• Oblast koja formalno ne pripada Nacionalnom parku „Durmitor“ ali čini sa njim organsku i prirodnu cjelinu – Ograđenica, Bobovo, Glibaći, ostatak Lever Tare, Kosanica, Premćani, Vaškovo (76,5 km2) – potencijali za razvoj svih vidova turizma navedenih za oblast koja priprada Nacionalnom parku. • Oblast planine Ljubišnje – ski-turizam, svi vidovi planinskog turizma, avanturistički, rekreativni i lovni turizam.• Oblast planine Kovač – rekreativni, zdravstveni i lovni turizam.• Oblast Vrulja – Maoče – avanturistički, ruralni, eko-turizam, agro-turizam, sportsko-rekreativni turizam. • Oblast sela Kozica – avanturistički, izletnički, eko-turizam, agro-turizam, sportsko-rekreativni turizam.• Oblast rijeke Ćehotine -ribolovni, avanturistički, izletnički, sportsko-rekreativni turizam.• Borovičko jezero – ribolovni, sportsko-rekreativni, izletnički turizam.• Gradsko područje – poslovni, konferencijski, vjerski turizam.IV NAČIN ZAŠTITE TURISTIČKIH ZONA I ZAKONSKA REGULATIVA Zbog činjenice da se neke turističke zone nalaze u Nacionalnom parku „Durmitor“ ili se graniče sa njim (oblast Đurđevića Tare i Lever Tare), kao i da je oblast planine Ljubišnje predložena za regionalni park, ravzoj lokalnog turizma mora biti usklađen sa zakonskom regulativom, i to:1. PUP RCG 2020 i PUP Pljevlja 20202. Zakon o zaštiti prirode – Sl.list Crne Gore br. 054/163. Zakon o nacionalnim parkovima – Sl.list Crne Gore br. 028/14 i br. 039/16 |
| Šavnik | Imajući u vidu da je do sada turizam u našoj opštini bio sezonskog karaktera, lokalna uprava i TO Opštine Šavnik rade na što većoj uključenosti i koordinaciji svih subjekata, kako bi u što većem broju učestvovali u obogaćivanju turističke ponude naše opštine kroz povećan broj dolaska turista, kako iz naše države, tako i iz inostranstva, a sve u cilju privlačenja turista i posjetioca da dolaze i van ljetnje sezone.Lokalna uprava i TO Opštine Šavnik će u narednom periodu da podstiču razvoj seoskih domaćinstava, koja su sve više aktuelna na trirističkoj mapi Crne Gore. Opština Šavnik ima izuzetan potencijal kada je ovaj vid turizma u pitanju, raspolaže sa prirodnim ljepotama, a ima i mogućnost da privuče sve veći broj turista koji žele da borave u ovakvim predjelima.Razvoj ruralnog turizma u Opštini Šavnik zasniva se na sve većem broju lokalnog stanovništva u angažovanju na registrovanju seoskih domaćinstava, koja bi se na adekvatan način prezentovala kroz usluge ovog vida smještaja i plasiranja domaćih proizvoda.Obzirom da je u posljednje vrijeme primjetan veći broj zainteresovanih investitora za ruralni turizam (sobe za iznajmljivanje, apartmani i sl.), Oština Šavnik će u narednom periodu u saradnji sa Turističkom organizacijom, intezivirati aktivnosti na afirmaciji ovog vida turizma, a svakako će razmotriti mogućnost podsticajnih i drugih mjera za građane, koji se opredijele za ovaj vid turizma.  |
| Tivat | Od planskih dokumenata koji su značajni za razvoj poljoprivrede, ruralnog razvoja u Opštini Tivat ranije je bila donijeta Strategija ruralnog razvoja za period 2015-2020.godine. U okviru ovog dokumenta Donešena je Odluka o podsticaja u razvoj poljoprivrede, koja je aktuelna i u ovom periodu.Strateški plan razvoja opštine Tivat, takođe je dokument koji daje određene smjernice za razvoj poljoprivrede.U okviru pomenute Odluke, na početku svake godine u saradnji sa predstavnicima NVO kojima je poljoprivreda glavna oblast djelovanja, donosi se Plan podsticajnih mjera i objavljuju Javni pozivi, za korišćenje podrški.Javnim pozivima obuhvaćene su uglavnom sve oblasti počev od ruralnog turizma, pčelarstva maslinatstva, povrtarstva, voćarstva, stočarstva, upravljanje otpadom u poljoprivredi, organske polj, ribarstva i marikulture . I dr.Budžet za poljoprivredu u prethodne dvije godine iznosi 45 000€. Kod nas uglavnom se sredstva povuku u oblasti pčelarstva, ruralnog turizma, ribarstva, povrtarstva i maslinatstva.Može se istaći Javni poziv podrške u ruralnom turizmu, koji pobuhvata tri linije i to :  - Podrška za učešće u izradi projektne dokumentacije renoviranja postojećih ruiniranih kuća i ostataka seoskih kuća u svrhu pružanja turističkih i/ili ugostiteljskih usluga u ruralnim područjima opštine - Podrška za opremanje ugostiteljskog, turističkog ili smještajnog objekta u funkciji pružanja turističkih i/ili ugostiteljskih usluga u ruralnom području opštine Tivat - Podrška za uređenje terena, bašti, livada ili vidikovaca u sklopu domaćinstava koje je u funkciji pružanja turističkih i/ili ugostiteljskih usluga u ruralnom području opštine Tivat.  Iznos podrške svih ovih godina je bio 50 % od ukupne investicije dok za mlade i žene nosioce poljoprivrednog gazdinstva iznosi 60 % od ukupne investicije. |
| Tuzi | Turizam na području opštine Tuzi nije razvijen, iako postoje potencijali za razvoj ove grane privrede. Sa ciljem podrške razvoju turizma osnovana je Lokalna turistička organizacija Tuzi koja je počela sa radom 2019. godine.Prema podacima Sekretarijata za lokalnu samoupravu na teritoriji opštine Tuzi je registrovano 27 ugostiteljskih objekata. Oblast ugostiteljstva je dosta razvijena. Na području opštine se nalazi veliki broj vrlo uspješnih ugostiteljskih objekata, kafića i restorana. Najpoznatiji je restoran u etno stilu "Troja" u Tuzima, koji je poznat i van granica Crne Gore, zatim nacionalni restoran "NIAGARA" na rijeci Cijevni, hoteli "Liria" i "Oasis", seosko domaćinstvo „Stara pjesma“, kafići "Teatro", "Martini", i "Main street". Kada su u pitanju smještajni kapaciteti, na teritoriji opštine Tuzi nalaze se dva hotela: „Oasis“ i „Liria“ sa ukupnim kapacitetom 93 ležaja, motel „Don” i registrovani privatni smještaj Đeke Siništaja.Iako postoje potencijali za razvoj seoskog turizma, na području opštine Tuzi postoji registrovano samo jedno seosko domaćinstvo „Stara pjesma“ koji se nalazi u selu Rudine nadomak Tuzi. Domaćinstvo sadrži dva apartmana i pruža ugostiteljske usluge, služeči proizvode iz sopstvene proizvodnje.Prema Strategiji razvoja turizma Crne Gore 2022-2025. godine, opština Tuzi pripada klasteru Glavni grad sa Centralnom regijom. Tuzi se nalazi na starom rimskom putu ka Skadru, a u vrijeme Ilira naseljavali su ga Labeati. Na području Tuzi postoje ostaci iz perioda vladavine Ilira, Rimljana, Osmanlija, kao i ostaci rano-hrišćanskih crkava. Tuzi su pozicionirani u pravcu razvoja turizma u prirodi, sportskog i seoskog turizma sa akcentom na aktivan doživljaj prirode, odmor, crnogorsku kulturu sela, kao i uspostavljanje staza za pješake i bicikliste.Opština Tuzi ima očuvanu prirodu i široku paletu prehrambanih proizvoda, kao i neiskorišćene seoske kapacitete koji se mogu povezati u jednu uspješnu priču kao što je ruralni i seoski turizam.Jedan od značajnih potencijala za razvoj turizma je valorizacija pristaništa Podhum, gde je moguće, u saradnji sa meštanima i kroz edukaciju svih ključnih stejkholdera, napraviti turistički proizvod. U blizini se nalazi specijalni rezervat „Pančeva oka“, mjesto za posmatranje pelikana, što predstavlja svojevrsnu atrakciju. Iznad pristaništa nalazi se registrovana pješačka staza sa koje se vidi Lovćen, Rumija, Prokletije, Albanija i Podgorica.Turistički potencijal opštine Tuzi ogleda se u sledećem: povoljan geografski položaj (blizina rijeka, mora, jezera i planine), očuvani prirodni resursi, bogatstvo vodenim potencijalima, pješačke i planinarske staze, sportski ribolov (ribolov na mušicu), mogućnost posmatranja rijetkih ptičijih vrsta, postojanje pristanšta i mogućnost kajakinga na jezeru i raftinga na Cijevni, bogato kulturno-istorijsko nasleđe, bogatstvo tradicije, multikuturalnost/multinacionalnost, tradicionalna gostoljubivost stanovništva, kao i postojanje hotela.Sa druge strane, uočljivi su nedostaci: neizgrađen turistički brend proizvoda i regije, nedostatak organizovane turističke ponude, neodgovarajuće i nedovoljno predstavljanje turističkih atrakcija, neuređenost prilaza jezeru i nepostojanje uređenog kupališta na jezeru, nelegalne građevine, nedovoljno razvijena saobraćajna infrastruktura, nekategorisani ugostiteljski objekti, nepostojanje sveobuhvatne studije kulturnih dobara, neuređenost obala Cijevne, nedovoljna turistička signalizacija, kao i nedostatak stručnog i obrazovanog kadra u segmentu turizma.Na teritoriji opštine Tuzi postoje potencijali za razvoj različitih oblika turizma kao što su: - Izletnički turizam, Etno-turizam (vinski turizam), Kulturni turizam (brojna kulturna dobra), Eko turizam, Lovni i ribolovni turizam - Cijevna, Skadarsko jezero, Gastronomski turizam, Manifestacioni /turizam događaja - karneval u Tuzima i dr. |
| Ulcinj | Opština Ulcinj je formirala novi Sekretarijat za poljoprivredu, ruralni razvoj i ekologiju. Formirana je nova organizaciona jedinica podrške razvoju ruralnog područja koja podrazumijeva pružanje direktne i sveobuhvatne podrške poljoprivrednicima, preduzetnicima iz ruralnih područja, ribolovcima, seosko-turističkim domaćinstvima, udruženjima poljoprivrednika, udruženjima žena i svima koji se bave poljoprivredom.S obzirom da je opština Ulcinj poznata po prirodnim resursima, izuzetno povoljnoj klimi, proizvodnji, najkvalitetnijeg voća i povrća, agruma, maslinarstvu, cilj lokalne samouprave jeste poljoprivredni I ruralni razvoj u svim svojim segmentima. Značajne aktivnosti opština Ulcinj će usmjeriti na podršku koja se odnosi na investicije u poljoprivredi za unapređenje konkurentnosti, dostizanju standarda kvaliteta a koja se sprovode u cilju unapređenja tržišnog poslovanja.U toku je donošenje nove odluke podsticajnih mjera za poljoprivredu i ruralni razvoj, za razvoj: maslinarstva, stočarstva, podrška za tržišnu proizvodnju mlijeka, pčelarstva, ljekovitog bilja, proizvodnji voćnih zasada, ribarstva, investicije za preradu, podrška za promotivne aktivnosti i edukaciju poljoprivrednih proizvodjača. Podršku za uvodjenje prerade sektorima kao što su: meso, mlijeko, biljni proizvodi pčelarstvo, ljekovitog bilja i akvakulture. Na taj način ćemo povećati konkurentnost, ponudu lokalnih proizvoda, ali I povezati poljoprivredu sa turizmom.Posebno ćemo se baviti podizanjem nivoa informisanosti lokalnih farmera I ukupnog stanovništva o lokalnim i nacionalnim mjerama agrobudžeta, o značaju korišćenja i formiranja lokalno-akcionih grupa za sredstva iz IPARD Programa i subvencija resornog ministarstva. O značaju kooperativa I klastera.U cilju unapređenja zaštite životne sredine novi vid podrške će se odnositi na održivi ruralni razvoj. Ruralni turizam na području opštine Ulcinj nedovoljno je iskorišćen resurs, koji može da ima veliki potencijal za razvoj. Ponuda ruralnog turizma treba da se bazira na boravku u tradicionalnim smještajnim kapacitetima, kroz podršku za restauraciju autentičnih objekata, podršci za nabavku repromaterijala, opreme u cilju održavanja starih tradicionalnih vještina i zanata, podrška raznim manifesticijama i turističkim turama u saradnju sa turističkom organizacijom opštine Ulcinj.Razvoj i afirmacija poljoprivrednih gazdinstava u ruralnom području opštine Ulcinj je veoma značajan iz razloga uključivanja njihovih proizvoda (turizam/turističke ture, tradicionalna kuhinja/prerada džemova,proizvodi od maslina, ljekovito bilje) u turističku ponudu. Poljoprivredni proizvođači na ruralnom području, koji su zainteresovani da prošire svoju ekonomsku aktivnost i na pružanje turističkih usluga na gazdinstvu, mogu to da urade uz podršku nabavke neophodne opreme(odluka o mjerama) u svrhu pružanja turističkih i/ili ugostiteljskih usluga.Namjena mjere je registracija seoskih domaćinstava koji će u ponudi imati tradicionalne proizvode. Cilj ove mjere je unapređenje životnog standarda seoskog stanovništva i ukupnog ruralnog razvoja kao I očuvanje lokalnih tradicija, običaja i baštine, razvoj i afirmacija ruralnog turizma.Iniciranje pokretanju i podsticanju onih djelatnosti koje se tiču promocije i edukacije, posebno djelatnosti kao što su poljoprivreda, turizam, ruralni i održivi razvoj. Mjera će se sprovoditi kroz podršku organizovanja, učestvovanja i posjete loklanih i međunarodnih sajmova poljoprivrede i turizma, s akcentom na ruralni turizam i održivi razvoj.Nivo znanja stanovništva o pitanjima ruralnog i održivog razvoja je na veoma niskom nivou. Sa druge strane ne postoji dovoljna promocija poljoprivrednih i nepoljoprivrednih proizvoda proizvođača sa ruralnog područja opštine. Takođe, problem predstavlja i nizak nivo znanja i informisanosti stanovništva o pitanjima održivog razvoja, zaštite prirode i životne sredine, etno i eko turizma itd. Zato će opština Ulcinj nastojiti da organizuje razne vidove posjeta i razmjena iskustava, promotivnih manifestacija i edukativnih kampanja.Podrška organizovanju, učestvovanju i posjete loklanih i međunarodnih sajmova poljoprivrede i turizma, s akcentom na ruralni turizam i održivi razvoj.Cilj i namjena podrške je edukacija stanovništva, jačanje konkurentnosti i širenje ekonomskih aktivnosti putem promocija proizvoda sa ruralnog područja opštine. Zastupljenost domaćih proizvođača i domaćih proizvoda na međunarodnim i lokalnim sajmovima. Podizanje svijesti javnosti o značaju ruralnog i održivog razvoja, zaštite životne sredine i osnaživanju seoskih domaćinstava kroz edukaciju i promociju.Sa više aktivnosti prenosa znanja i informacija, biće više obrazovana struktura poljoprivrednih gazdinstava koja će pozitivno uticati na društveno-ekonomski razvoj ruralnih područja i konkurentnosti u oblasti poljoprivrede.Ova mjera će biti od koristi svima koji se već bave ili tek počinju poljoprivrednom proizvodnjom.Mjere su predviđene i Strateškim planom razvoja opštine Ulcinj 2022-2028.Sve mjere će se realizovati u vidu dodjele granta/u vidu podrške/direktnih plaćanja nosiocima poljoprivrednih gazdinstava, NVO, udruženjima i drugim organizacijama, čija je djelatnost poljoprivredna proizvodnja, seoski turizam, održivi razvoj, zaštita životne sredine i sl. u okviru Javnih poziva. |
| Žabljak | Opština podstiče razvoj turizma kroz Specifični strateški cilj 2: Unapređenje turističke ponude; Prioritet 2: Diversifikacija turističke ponude i stvaranje uslova za elitni turizam.Opis projekta: Projekat podrazumijeva animiranje lokalnog poljoprivrednog stanovništva za plasman svojih proizvoda kroz turističku djelatnost. Kreiranje turističkih kapaciteta u ruralnim sredinama, koji podrazumijevaju ponudu smještaja i hrane. U narednom periodu, kroz Odluku o Budžetu, biće planirane subvencije za podsticaj ruralnog turizma na teritoriji Opštine Žabljak. Podsticajne mjere biće definisane posebnom odlukom.Namjena i cilj projekta: Projekat je namijenjen turistima, stanovništvu ruralnog područja koje se bavi poljoprivrednom proizvodnjom. Cilj projekta je unapređenje postojeće turističke ponude, proširenje gastro ponude i očuvanje tradicije ovih prostora.Projektni ishod (očekivani rezultat): • Povećanje finansijskih efekata u seoskim domaćinstvima• Zaustavljanje migracije sa seoskih područja• Revitalizacija ruralnih sredina |

1. U vrijeme izrade ovog Programa Strategija je u javnoj raspravi [↑](#footnote-ref-1)
2. U vrijeme izrade ovog Programa, pripremljen je Nacrt Strategije [↑](#footnote-ref-2)
3. https://www.gov.me/dokumenta/1f01c230-5611-4099-b52a-9fd7f4dd9960 [↑](#footnote-ref-3)
4. https://seerural.org/ [↑](#footnote-ref-4)
5. Pod seoskim domaćinstvom se podrazumijeva aktivno poljoprivredno gazdinstvo koje je registrovano za pružanje usluga u oblasti turizma. Seosko domaćinstvo je domaćinstvo koje ima odgovarajuće objekte koji ispunjavaju minimalno-tehničke uslove za pružanje usluga: pripreme i usluživanja toplih i hladnih jela, pića i napitaka iz pretežno sopstvene proizvodnje, usluživanja i degustacije vina, drugih proizvoda od vina, drugih alkoholnih i bezalkoholnih pića, kao i domaćih proizvoda iz sopstvene proizvodnje i usluge smještaja (Izvor: Pravilnik o minimalno-tehničkim uslovima, uslovima za kategoriju i načinu kategorizacije objekata u kojima se pružaju usluge u seoskom domaćinstvu, "Sl. list CG" br. 41/19 od 22.07.2019). [↑](#footnote-ref-5)
6. Poljoprivredno gazdinstvo je organizaciono i poslovno zaokružena privredna cjelina koja obuhvata jednu ili više proizvodnih jedinica, bavi se poljoprivrednom djelatnošću, ima jedinstveno upravljanje, ime ili firmu, odnosno adresu ili sjedište i organizovana je u jednom od sledećih oblika:

a) privredno društvo, odnosno drugo pravno lice ili preduzetnik;

b) porodično poljoprivredno gazdinstvo;

c) proizvođačka organizacija;

d) obrazovna ili naučno-istraživačka ustanova koja se bavi i poljoprivrednom djelatnošću;

(Izvor: Zakon o poljoprivredi i ruralnom razvoju ("Sl. list CG", br. 56/2009, 18/2011 -, 40/2011 -, 34/2014, 1/2015, 30/2017 i 51/2017 -) [↑](#footnote-ref-6)
7. Manifestacija je promijenila naziv u odnosu na onaj predviđen Akcionim planom „Montenegro rural“ [↑](#footnote-ref-7)
8. https://www.gov.me/dokumenta/1f01c230-5611-4099-b52a-9fd7f4dd9960 [↑](#footnote-ref-8)